ועדת העבודה, הרווחה והבריאות, כנסת 20, פרוטוקול מספר 631, 2017-11-20 09:05

אלי אלאלוף: אנחנו שמחים לפתוח דיון כל כך חשוב לטובת בריאות הציבור, של כל הציבור בארץ, ולכן הנוכחות היא בהתאם לחשיבות הדיון.

אלי אלאלוף: אני שמח לברך את כניסתו והשתתפותו של שר הבריאות יעקב ליצמן ושל המנכ"ל משה בר סימן טוב ושאר החברים, כולל חברת הכנסת יעל כהן פארן.

אלי אלאלוף: היום ה-20 בנובמבר 2017, ב' בכסלו התשע"ח והשעה 9:05.

אלי אלאלוף: יש לנו שני נושאים לדיון, כאשר הראשון הוא תקנות ההגנה על בריאות הציבור (מזון) (סימון תזונתי), התשע"ח-2017 והשני, צו הגנה על בריאות הציבור (מזון) (שינוי התוספת החמישית לחוק), התשע"ח-2017.

אלי אלאלוף: אני יודע שלגבי הנושא השני, אולי יש כאן הודעה של המשרד שתאפשר לנו לנקות את הדיון.

<משה בר סימן טוב: כן.

<משה בר סימן טוב: אנחנו רוצים עוד לעשות על זה עבודה מסודרת.

אלי אלאלוף: אם כן, אתם מבקשים לא לדון בנושא הזה היום.

<משה בר סימן טוב: כן.

אלי אלאלוף: תודיע באופן רשמי בבקשה.

<משה בר סימן טוב: באופן רשמי.

<משה בר סימן טוב: אנחנו לא רוצים לשנות את התוספת החמישית היום.

<משה בר סימן טוב: אנחנו הולכים לעשות על זה עוד עבודה במשרד ונשוב לוועדה בצורה מסודרת.

אלי אלאלוף: תודה.

אלי אלאלוף: כל מי שהתכונן לדיון בנושא הזה, יורד ממנו לחץ.

אלי אלאלוף: אדוני השר, אולי תפתח בבקשה.

יעקב ליצמן: בוקר טוב.

יעקב ליצמן: תודה רבה אדוני היושב ראש.

יעקב ליצמן: לפני שאני מגיע לנושאים שעל סדר היום, אני מבקש לחרוג ולהבהיר הבהרה.

יעקב ליצמן: היום קראתי ב"ידיעות אחרונות" שהורים שלילדיהם להם בעיה של SMA לא מקבלים טיפול.

יעקב ליצמן: אני חייב להכחיש את זה ואני חייב לומר דברים ברורים.

יעקב ליצמן: אני הבטחתי להורים לילדים שיש להם טיפ-און –SMA, יוכלו לקבל כי זה פיקוח נפש והמצב מדרדר חלילה וחס מדקה לדקה.

יעקב ליצמן: הם יוכלו לקבל ואני אחראי על זה.

יעקב ליצמן: לגבי ילדים עם טיפ 2 או טיפ 3, לא התחייבתי.

יעקב ליצמן: לכן כל מה שכתבו בעיתון, זה לא נכון.

יעקב ליצמן: מה שהבהרתי, את זה אני אקיים.

יעקב ליצמן: בזה סיימתי את התיקון.

יעקב ליצמן: אנחנו נכנסים היום לדיון כאשר מדובר במהפכה במדינת ישראל בנושא האוכל.

יעקב ליצמן: מהפכה מהכיוון הזה שההורים ואנשים ידעו שאם הם קונים משהו, האם זה טוב או לא טוב, חלבי או בשרי או פרווה.

יעקב ליצמן: הקמתי ועדת הסדרה בראשות המנכ"ל שישבה זמן רב והגיעה למסקנות ולתכנית שעוד מעט נציג אותה ברשות אדוני.

יעקב ליצמן: יש לנו תכנית מסודרת בדברים.

יעקב ליצמן: כפי שהבהרתי בעבר, אני חוזר ואומר גם היום.

יעקב ליצמן: אנחנו הולכים לבצע את זה ולקיים את זה בעזרת השם עד הסוף.

יעקב ליצמן: בוועדת ההסדרה הכנסנו גם את נציג התאחדות התעשיינים שהיו בדיון ויכלו להעיר את הערותיהם.

יעקב ליצמן: מה שטוב לתעשייה המקומית, טוב לתעשייה מחוץ לארץ.

יעקב ליצמן: לי זה לא משנה ואין הבדל בין יבוא לתוצרת מקומית.

יעקב ליצמן: אני לא רואה כל הבדל ביניהם.

יעקב ליצמן: אנחנו חייבים להתחיל את זה.

יעקב ליצמן: מה שהביא אותנו לעשות זאת, היו כמה דברים.

יעקב ליצמן: ראשית, השמנה בעיקר בקרב הנערים והילדים.

יעקב ליצמן: אנחנו בין הגבוהים בעולם, בין הכי גרועים בעולם, מספר שש או שבע, אני לא זוכר את המספר, וזה לא טוב.

יעקב ליצמן: אני לא מדבר על מה שזה יגרום לצורה החיצונית אלא אני מדבר על בריאות, התקפי לב ועוד דברים.

יעקב ליצמן: זה לא טוב.

יעקב ליצמן: הדבר השני, סוכרת.

יעקב ליצמן: בכל העולם וגם בארץ הסוכרת היא מגפה.

יעקב ליצמן: עם תרופות, צריך להוריד את סוכר, להוריד שומן, להוריד מלח והחלטנו לעשות את זה בכל אוכל.

יעקב ליצמן: למשל אם זה אדום, זה לא טוב, אם זה ירוק, זה כן טוב.

יעקב ליצמן: אנחנו נעשה – וכבר עושים – סיורים בכמה בתי ספר שלילדים לא יהיו דברים מתוקים מדי.

יעקב ליצמן: נעשה ביחד עם שר החינוך סיורי פתע בבתי ספר כדי לראות את האוכל.

יעקב ליצמן: עשינו את זה כבר פעם אחת ונמשיך בכך.

יעקב ליצמן: לא צריך לציין את השוקו ונרצה שיהיה שוקו בלי סוכר כאשר גם זה עוזר ומוריד.

יעקב ליצמן: בסך הכול בתכלית, אנחנו החלטנו להתלבש על כך שהאוכל יהיה יותר טוב כדי להוריד את המחלות ולהוריד את הדברים המסוכנים לילדים.

יעקב ליצמן: אני חייב לציין לגבי הג'אנק פוד שזה שאי אפשר להדביק על המבורגרים וכל הדברים האלו צבע ירוק או אדום, זה לא אומר שאנחנו לא נציין ולא נכתוב עליהם.

יעקב ליצמן: אנחנו בהחלט נשלח אנשים לקנות סנדביץ' ולבדוק אותו במעבדה, אם הוא טוב או לא טוב ולראות מה בדיוק מכיל כל האוכל הזה.

יעקב ליצמן: זאת אומרת, אף אחד לא יוכל לחמוק מהביקורת והסימון.

יעקב ליצמן: אני מודה ליושב ראש חבר הכנסת אלאלוף על שהסכים להביא את זה.

שולי מועלם-רפאלי: אדוני השר, אתה רוצה להתייחס ללוח זמנים?

אלי אלאלוף: זה בדיון.

יעקב ליצמן: אני אומר.

יעקב ליצמן: אני ביקשתי מהיושב ראש שזה יחול ממרץ 2018.

יעקב ליצמן: אני אעשה את הכול, אם אתם תעזרו לי, שהתאריך הזה יקוים במלואו.

יעקב ליצמן: אני מניח שפה ושם יהיו לי בעיות.

יעקב ליצמן: אגב, קיבלנו אישור ממשרד המשפטים לתכנית שלנו ועובדה שזה מובא לכאן.

יעקב ליצמן: אנחנו נדחוף את הדיונים ובמהלך הדיונים, אם נצטרך פה ושם לשנות – לאנשים יש הערות ואם המשרד ימצא לנכון או הוועדה לתקן - נתקן, אבל כרגע אנחנו הולכים עם זה עד הסוף.

יעקב ליצמן: תודה רבה אדוני.

אלי אלאלוף: תודה אדוני השר.

אלי אלאלוף: נוכחותך מוכיחה שיש צורך בהתמודדות עם הנושא של התזונה בארץ.

אלי אלאלוף: אני רוצה להזכיר שהייתה החלטת ממשלה ב-2011 ובהחלטת הממשלה גם נקבע הנושא של הסימון וגם הצורך בהתמודדות עם הבעיות הבריאותיות שקשורות לתזונה לא נכונה.

אלי אלאלוף: זה לא מקרי שמתמודדים עם זה אלא זה מבוסס.

אלי אלאלוף: לצערי זה ארך שנים אבל אני חושב שעכשיו אנחנו מוכנים.

אלי אלאלוף: אני חייב לציין את החברים שלי שנוכחים כאן, חברי הכנסת דב חנין, שולי מועלם ואילן גילאון.

אלי אלאלוף: אני שמח כי זאת פעם ראשונה שבוועדה שלנו נמצא נציג של השוק האירופי, הנספח הכלכלי סנדור צ'לוקובסקי.

אלי אלאלוף: ברוך הבא.

אלי אלאלוף: ברשות

אלי אלאלוף: כם, אני מבקש לעבור למנכ"ל ואחר כך יהיו לנו כמה הבהרות משפטיות שהיועצת המשפטית שלנו תציג.

יעל כהן-פארן: אדוני, אני צריכה לצאת.

יעל כהן-פארן: יש כנס שאני מארגנת.

אלי אלאלוף: לא.

אלי אלאלוף: יש סדר.

אלי אלאלוף: תנו לנושא הזה את החשיבות הנדרשת.

יעל כהן-פארן: דווקא, בגלל שאני נותנת לו חשיבות.

אלי אלאלוף: המנכ"ל, בבקשה.

<משה בר סימן טוב: אדוני היושב ראש, תודה רבה.

<משה בר סימן טוב: תודה לכולם.

<משה בר סימן טוב: אנחנו מבחינתנו ביום מרגש, אחרי הרבה מאוד עבודה שנעשתה במשרד תחת המנהיגות של השר עם החלטה להתמודד עם בעיה שעד היום שמנו אותה מחוץ ל-סקופ של מערכת הבריאות.

<משה בר סימן טוב: היינו רגילים להתמודד עם מיונים, עומסים, גירעונות, זיהומים ועם הרבה מאוד דברים, אבל לא הסתכלנו מתחת לפנס והיום אנחנו כן מתחילים להסתכל מתחת לפנס ולראות איך אנחנו מתעסקים באחד הדברים שמכתיבים בצורה הכי משמעותית את הבריאות של כולנו ואת איכות החיים של כולנו.

<משה בר סימן טוב: אם אנחנו נשאל למה אנחנו עושים את זה, זאת אחת הסיבות המרכזיות.

<משה בר סימן טוב: בכל שנה יש כ-10,000 אנשים שמתים כתוצאה מאורח חיים לא בריא, בעיקר בהיבטים של תזונה והשמנה.

<משה בר סימן טוב: אם אנחנו עושים קצת דריל דאון לנתונים, ולצערנו הנתונים היום אפילו יותר קשים ממה שאנחנו רואים.

<משה בר סימן טוב: אם אנחנו מסתכלים על ילדים בכיתה א', אחד מכל חמישה ילדים סובל מעודף משקל או השמנה.

<משה בר סימן טוב: שש שנים אחר כך, כשהם מגיעים לכיתה ז', זה כבר אחד משלושה ילדים, שזה משהו הרבה יותר חמור.

אלי אלאלוף: אני מזכיר שהמצגת תהיה אחר כך באתר של הוועדה.

<משה בר סימן טוב: אם אנחנו מסתכלים על שכבות סוציו אקונומיות חלשות, ותכף ניכנס לזה יותר לעומק, המצב יותר קשה.

<משה בר סימן טוב: כשאנחנו מגיעים למבוגרים, זה אחד מכל שני מבוגרים.

<משה בר סימן טוב: אם אנחנו מסתכלים על זה בפילוח סוציו אקונומי, אנחנו רואים שהשכבות החלשות – לצורך העניין יש כאן חלוקה לגברים ולנשים – האחד, שכבה סוציו אקונומית החלשה ביותר, ארבע היא השכבה הסוציו אקונומית היותר חזקה – אנחנו רואים שהשיעורים הם הרבה יותר גבוהים כאשר אנחנו מסתכלים על האוכלוסיות החלשות.

<משה בר סימן טוב: סיבוכי תזונה, כולם מכירים אבל בכל זאת חשוב לומר.

<משה בר סימן טוב: אנחנו לא מסתכלים על זה מההיבט שזאת בעיה אסטטית.

<משה בר סימן טוב: זאת בעיה בריאותית שדבר ראשון גורמת להרבה מאוד מחלות ממחלות קרדיו וסקולריות, דרך סוכרת, אי ספיקת כליות, בעיות אורתופדיות והרבה מאוד בעיות אחרות.

<משה בר סימן טוב: למה זה קורה ולמה המצב בישראל הוא כמו שהוא.

<משה בר סימן טוב: זה שקף אחד אבל יש כל מיני שקפים שבסוף מציבים את ישראל פחות או יותר בהובלה של הצריכה של סוכר בעולם.

<משה בר סימן טוב: אם אנחנו מסתכלים על בני הנוער בישראל, הם שיאנים בצריכה של משקאות קלים והנתונים האלה בסוף באים לידי ביטוי בשקף הזה.

<משה בר סימן טוב: ישראל היא שנייה – פרט למקסיקו – בתחלואה מסוכרת.

<משה בר סימן טוב: זה נתון חמור מאוד.

<משה בר סימן טוב: כשאנחנו מסתכלים על סוכרת, אנחנו רואים שעשרה אחוזים מהציבור בישראל חולה בסוכרת.

<משה בר סימן טוב: אבל אם אנחנו מפלחים את הנתונים האלה, זאת לא רק בעיה בריאותית או כלכלית אלא זאת בעיה חברתית.

<משה בר סימן טוב: אם אנחנו רואים שעשרה אחוזים הוא הממוצע, אנחנו רואים שהשכבות החזקות הן שבעה אחוזים והשכבות החלשות הן 25 אחוזים, השכבות החלשות שחולות בסוכרת.

<משה בר סימן טוב: זה עוד שקף שמפלח את זה לפי שכבות סוציו אקונומיות.

<משה בר סימן טוב: עוד ביטוי של הסוכרת.

<משה בר סימן טוב: יש לנו 1,300 קטיעות של אברים בשנה, כמעט כולן כתוצאה מסוכרת.

<משה בר סימן טוב: אנחנו יכולים להביא את הנתון.

<משה בר סימן טוב: בכל יום ארבעה אברים נקטעים כתוצאה מהדבר הזה וזאת פגיעה קשה באורח החיים של התושבים במדינה.

<משה בר סימן טוב: מלח שהוא אולי טיפה פחות מזוהה כמזיק אבל הוא מזיק מאוד ואם הגוף שלנו צריך כשלושה גרם מלח ביום והצריכה המרבית היא חמישה-שישה גרם ביום, אנחנו צורכים מעל לפי שניים מהצריכה המרבית המותרת, יותר מפי ארבע ממה שאנחנו צריכים.

<משה בר סימן טוב: זה מוביל ליתר לחץ דם, הרוצח השקט שמוביל למחלות קרדיו וסקולריות, אירועי לב, שבץ מוחי והרבה מאוד דברים אחרים.

<משה בר סימן טוב: להיבטים האלה יש גם השפעות כלכליות.

<משה בר סימן טוב: מערכת הבריאות – ויש לנו מערכת מצוינת – היא מאוד מאוד רזה מבחינת המשאבים שלה בהקשרים אחרים.

<משה בר סימן טוב: אנחנו יודעים שהיא סובלת מהפרעת אכילה אבל למערכת כל כך רזה אין את הפריבילגיה להוציא כל כך הרבה כסף על הוצאות עודפות, על אורח חיים לא בריא.

<משה בר סימן טוב: אם אנחנו עושים גם כאן דריל דאון, אנחנו רואים שאדם, ככל שה-BMI יותר גבוה, ככל שעודף המשקל עולה, ההשפעה הכלכלית על מערכת הבריאות היא יותר גבוהה.

<משה בר סימן טוב: אנחנו אמרנו שאנחנו עושים תכנית לאומית.

<משה בר סימן טוב: אנחנו היום מדברים כאן על סימון מזון אבל דיברנו גם כאן וגם בפורומים אחרים על צעדים אחרים שאנחנו עושים.

<משה בר סימן טוב: יש לנו את התכנית הלאומית "אפשרי בריא" שיזם אותה שר הבריאות בקדנציה הקודמת שלו במשרד.

<משה בר סימן טוב: זאת תכנית שעוסקת בהרבה מאוד זירות והצבנו לעצמנו יעדים כמותיים להתמודדות עם השמנה ותחלואה וגם כמה אנשים אוכלים יותר בריא ועוסקים יותר בפעילות גופנית.

<משה בר סימן טוב: אנחנו עובדים עם כולם.

<משה בר סימן טוב: אנחנו עובדים עם מערכת החינוך, דבר ראשון, ותכף אנחנו נפרט מה אנחנו עושים עם מערכת החינוך.

<משה בר סימן טוב: הם שותפים ממש חזקים שלנו בעניין הזה.

<משה בר סימן טוב: אנחנו עובדים עם הרשויות המקומיות, ערים מקדמות בריאות.

<משה בר סימן טוב: אנחנו מוציאים תקן למקומות עבודה, אנחנו עובדים עם משרדי ממשלה אחרים וגם התקשורת כגורם שמחולל את השיח הציבורי היא שותפה שלנו.

<משה בר סימן טוב: עם מערכת החינוך יש מהלך אסטרטגי שאנחנו עושים אתה.

<משה בר סימן טוב: יש החלטה שכל בתי הספר עד 2020 יהיו בתי ספר מקדמי בריאות.

<משה בר סימן טוב: בית ספר מקדם בריאות הוא בית ספר שמקפידים בו על התזונה, לא רק על תזונה בצהרון אלא גם איזה אוכל מביאים הילדים בבוקר, איך חוגגים יום הולדת ואיך הופכים את ההפסקות להפסקות פעילות בהן עושים כמה שיותר פעילות גופנית ומדברים על תזונה ועל אורח חיים בריא במהלך שגרת הלימודים.

<משה בר סימן טוב: אנחנו עובדים עם הרשויות המקומיות.

<משה בר סימן טוב: יש לנו תכנית נרחבת עם עיריית ירושלים, תכנית נרחבת שאנחנו מקדמים עם בקעה אל גרביה, ויש לנו את רשת ערים מקדמות בריאות.

<משה בר סימן טוב: יש לנו את "אפשרי בריא" בעבודה.

<משה בר סימן טוב: אנחנו מגדירים מהו תו תקן למקום עבודה.

<משה בר סימן טוב: שוב, אני מציין את הדברים האלה למרות שלא נדון בהם עכשיו כי זה לא בתקנות אבל הפעילות היא פעילות רחבה וכוללת שמתמודדת עם כל ההיבטים.

<משה בר סימן טוב: צריך להבין שיש כאן גם שינוי קונספט.

<משה בר סימן טוב: תמיד אמרנו לתושבים שהם צריכים לאכול פחות ולעשות יותר פעילות גופנית, הבריאות היא בידיים שלכם.

<משה בר סימן טוב: כך כולם אמרו את זה לכולם כל הזמן.

<משה בר סימן טוב: גילינו שהדבר הזה לא עובד.

<משה בר סימן טוב: גילינו שהפתרון להתמודדות עם השמנה הוא לא באמצעות פעילות גופנית, הוא גם באמצעות פעילות גופנית אבל דבר ראשון הוא באמצעות תזונה.

<משה בר סימן טוב: אומרים שמי שעוסק בספורט, שמונים אחוזים מהעיסוק בספורט מתחיל במטבח.

<משה בר סימן טוב: חדר הכושר הכי חשוב נמצא במטבח.

<משה בר סימן טוב: אני אומר את זה כי לפעמים יש ניסיונות - וגם קראתי בימים האחרונים – ואומרים תפסיקו להתעסק בתזונה, שאנשים יאכלו מה שהם רוצים, הם צריכים פשוט לעשות יותר ספורט.

<משה בר סימן טוב: אף בן אדם לא יכול להתמודד באמת עם תזונה לא בריאה באמצעות פעילות ספורטיבית.

<משה בר סימן טוב: את הדבר הזה צריך לומר ולנתץ את זה.

<משה בר סימן טוב: חשוב שאנשים יעשו ספורט, שילכו ושהמרחב העירוני יהיה כזה שמזמין אנשים לעשות פעילות גופנית כמה שיותר, אבל עדיין בלי תזונה לא נדע באמת להתמודד עם השפעות אורח החיים הלא בריא.

<משה בר סימן טוב: השר הקים את ועדת ההסדרה ובוועדת ההסדרה שיתפנו את הציבור בכל דרך אפשרית בכך שהיא הייתה פתוחה לציבור להעיר את הערותיו בכל הפלטפורמות – פייסבוק, אי-מיילים, קווי טלפון ודברים אחרים – דרך זה שהיא הייתה פתוחה לתקשורת באופן שוטף ועשינו קבוצות מיקוד והרבה מאוד דברים אחרים.

<משה בר סימן טוב: בדקנו גם מה הציבור חושב.

<משה בר סימן טוב: גם התייעצנו עם מומחים.

<משה בר סימן טוב: אני צריך לומר שבוועדה הזאת לקחו חלק כל המומחים המובילים בישראל אבל גם כל המומחים המובילים בעולם.

<משה בר סימן טוב: הגיעו אלינו במיוחד מכל העולם, אם זה מריון נסל, ארון ריבס, בארי פופקין, אנשים שהם אולי קצת אנונימיים ליושבים כאן, אבל הם מובילים את השיח על תזונה בעולם ומייעצים לממשלות.

<משה בר סימן טוב: גם אצלנו, הנביאים בעירנו, אם זה דן אריאלי, אייל וינטר, פרופסור איריס שי, פרופסור אורן שיבולת, דוקטור שירה זלבר, אנשים שהם באמת האנשים המובילים ביותר בעולם.

<משה בר סימן טוב: יש להם מחקרים פורצי דרך בכל המגזינים הנחשבים.

<משה בר סימן טוב: ההמלצות שלנו.

<משה בר סימן טוב: אנחנו עכשיו נדבר על סימון בחזית האריזה.

<משה בר סימן טוב: בהמשך נדבר על שיווק.

<משה בר סימן טוב: בסוף אנחנו רוצים להוביל לרפורמולציה.

<משה בר סימן טוב: המטרה של כל המהלכים שאנחנו עושים היא שהמזון בישראל ייוצר אחר.

<משה בר סימן טוב: אנחנו עושים את הסימונים האדומים אבל התקווה שלנו היא לא להיכנס לסופר ולראות שעשרים אחוזים או שלושים אחוזים מהסופר מסומן באדום.

<משה בר סימן טוב: התקווה שלנו – ולכן גם אנחנו נתנו זמן לתעשייה להיערך – היא שהיצרנים יורידו את כמויות הסוכר, יורידו את כמויות המלח ויורידו את כמויות השומן הרווי במזונות שלהם.

<משה בר סימן טוב: המהלכים שאנחנו רואים בשוקו כאשר יש שוקו בלי סוכר או כמעט בלי סוכר, דגני בוקר עם הרבה פחות סוכר, בעינינו הם מהלכים מבורכים ולשם אנחנו בסוף רוצים לכוון את העשייה.

<משה בר סימן טוב: מהי רפורמת המזון התזונתי.

<משה בר סימן טוב: אנחנו יודעים היום שאנשים לא באמת מסתכלים על מה שכתוב מאחורי האריזה או מי שמסתכל, מעט אנשים מסתכלים, מעט אנשים מבינים מה כתוב שם ובטח אם אתה רוצה להשוות בין שורה ארוכה של מוצרים, קשה לך לעשות את ההבחנה.

<משה בר סימן טוב: לכן אנחנו צריכים להנגיש את הסימון לציבור, שיהיה כמה שיותר ויזואלי ועם כמה שפחות צורך לחקור מאחור.

<משה בר סימן טוב: לכן אנחנו הופכים את זה לסימון בחזית האריזה כך שנגרום לציבור לבחור את הבחירה הבריאה, שהוא יראה מה לא בריא וידע להסיט את עצמו לדבר הבריא.

<משה בר סימן טוב: כחלק מהתהליך עשינו בדיקת ריאה.

<משה בר סימן טוב: ריאה היא רגולטורי אימפקט אססמנט.

<משה בר סימן טוב: זה נעשה במשרד בשיתוף עם אוניברסיטת תל אביב.

<משה בר סימן טוב: בדקנו מה באמת הפוטנציאל, מה התועלת הכלכלית מהדבר הזה והתועלת בחיי אדם.

<משה בר סימן טוב: ראינו שאנחנו בכל שנה, אם נשלים את המהלך הספציפי הזה שאנחנו מדברים עליו, לא המהלכים האחרים, אם זה יגרום לאנשים באמת לבחור יותר בריא, אנחנו נראה שינוי שיכול להוביל למניעת תמותה של עד אלפיים אנשים בשנה, עשרות אלפי אנשים אחרים שיהיו פחות חולים וכמובן נטל על מערכת הבריאות.

<משה בר סימן טוב: תחשבו מה זה 600 מיליון שקלים למערכת הבריאות שצריכה להתמודד עם האתגרים שיש לה.

<משה בר סימן טוב: אנחנו מדברים על תוספת של 400, של 500 מיליון שקלים לסל התרופות בשנה.

<משה בר סימן טוב: כאן אנחנו יכולים לפנות למערכת באמצעות ההתנהלות הנכונה, 600 מיליון שקלים שיוכלו להיות מופנים לכל הדברים המאוד חשובים שהמערכת הזאת צריכה להתמודד אתם בשנים הקרובות.

<משה בר סימן טוב: זה שקף שאני לא יודע להסביר אבל הוא נועד להראות דבר אחד.

<משה בר סימן טוב: יש כאן אנשים מומחים ממני ואם היושב ראש ייתן להם אחר כך הזדמנות, הם יוכלו להסביר.

<משה בר סימן טוב: זה שקף של פרופסור אירית שי.

דב חנין: בכל מקרה הוא נראה מפחיד.

<משה בר סימן טוב: לא.

<משה בר סימן טוב: להפך.

<משה בר סימן טוב: זה שקף שנראה אופטימי.

<משה בר סימן טוב: זה שקף שמראה שאם אנשים משנים את התזונה שלהם, התופעות, כפי שהן באות לידי ביטוי איך שנראים התאים שלנו, הן רברסביליות.

<מיקי חיימוביץ': אלה תאי שומן.

<משה בר סימן טוב: אלה תאי שומן.

<משה בר סימן טוב: תודה.

<משה בר סימן טוב: כלומר, אנחנו לא רק מונעים המשך הידרדרות של המצב.

אלי אלאלוף: אתה יכול למנות אותה כיועצת.

<משה בר סימן טוב: היא עוזרת לנו בהרבה דרכים.

<משה בר סימן טוב: שוב, מראה את זה גם השקף הבא שנדע להסביר אפילו פחות אבל גם כאן אנחנו רואים שיש נסיגה במאגרי השומן.

<משה בר סימן טוב: אגב, תופעה שאנחנו רואים, גוף האדם בנוי לשאת שומן סביב הבטן פחות או יותר.

<משה בר סימן טוב: זה המקום שבו אמור להיות שומן.

<משה בר סימן טוב: היום אנחנו רואים שגם אנשים רזים, אם הם נראים לנו רזים, לפעמים יש להם שומן במקומות בהם לא אמור להיות שומן.

<משה בר סימן טוב: כבד שומני, לב שומני, לבלב שומני.

<משה בר סימן טוב: הדברים האלה הם באמת הרסניים לגוף.

<משה בר סימן טוב: מה שרואים בשקף הזה זה שגם לב שומני, רמת השומן בו יכולה לרדת כתוצאה מזה שנשנה את אורח החיים.

<משה בר סימן טוב: איך ייראו הסימונים.

<משה בר סימן טוב: זאת הדרך בה הם ייראו גרפית.

<משה בר סימן טוב: אנחנו מקווים שלא יהיה שום מוצר שיהיו בו שני סימונים אדומים.

<משה בר סימן טוב: זה כמובן תלוי בתעשייה.

<משה בר סימן טוב: רמות סוכר, תכף נראה את הרמות.

<משה בר סימן טוב: אלה השלבים עליהם אנחנו מדברים.

<משה בר סימן טוב: אנחנו נתנו זמן לתעשייה להיערך.

<משה בר סימן טוב: אני אנצל את ההזדמנות כאן לומר שאנחנו לא באנו לאיזושהי מלחמה דון קישוטית עם התעשייה.

<משה בר סימן טוב: אנחנו באנו לחולל שינוי וברגע שראינו שיש נכונות מצד התעשייה לעשת את השינוי, מבחינתנו לתת לתעשייה זמן להיערך כדי לעשות רפורמולציה במוצרים ולהוריד את כמות הסוכר.

דב חנין: שלב 3 לא מופיע בתקנות.

דב חנין: יש לנו רק שני שלבים אצלנו.

דב חנין: רק הראשון והשני.

<נעה בן שבת: הוראת הקבע היא ההוראה.

<נעה בן שבת: יש שתי הוראות מעבר והוראת קבע בה התקנות נכנסות.

<משה בר סימן טוב: אם כן, ניתן מענה.

<משה בר סימן טוב: המטרה.

<משה בר סימן טוב: ראשית, אנחנו לא רוצים לראות את הסופר אדום מדי בשלבים הראשונים ואנחנו רוצים לתת זמן לתעשייה לעשות את הרפורמולציה, להוריד את רמות הסוכר, הנתרן והשומן הרווי.

<משה בר סימן טוב: מעבר לזה, מעבר לסימון בחזית האריזה, אנחנו גם החלטנו שהסימון מאחור יהיה יותר גדול.

<משה בר סימן טוב: אנחנו נבליט ונגדיל את הסימון של הקלוריות, השומן הרווי, הנתרן והסוכר ונוסיף גם סימון של סוכר בכפיות.

<משה בר סימן טוב: כלומר, היום אין חובת סימון של סוכר מאחור, יש חובת סימון של פחמימות, אבל עכשיו תהיה חובת סימון של סוכר ומעבר לכך, לצורך העניין, יהיה כתוב שיש במוצר מסוים 12 או עשרים גרם סוכר במאה גרם, יהיה כתוב שעשרים גרם הם בעצם חמש כפיות סוכר.

<משה בר סימן טוב: כלומר, אנשים גם יוכלו לתרגם את זה לערכים שהם יותר אינטואיטיביים להבנה.

<משה בר סימן טוב: כך ייראה הסימון החדש מאחור, יותר גדול ויותר בולט.

<משה בר סימן טוב: כאמור, גם סימון של כפיות.

<משה בר סימן טוב: זה סיכום של הנתונים שהראינו בהתחלה, למה הרפורמה חשובה.

<משה בר סימן טוב: דיברנו על זה לאורך כל הדרך אבל רצינו שזה יהיה באיזושהי הבלטה.

<משה בר סימן טוב: אני רוצה להודות, ראשית, לשר שמינה את הוועדה ושם את הנושא הזה בראש האג'נדה והוביל את השיח הציבורי.

<משה בר סימן טוב: שנית, להודות לכל חברי הוועדה שהיו שותפים ולכל המומחים שהגיעו ולשיח הציבורי הזה שנוצר.

<משה בר סימן טוב: גם לך יושב ראש הוועדה לוועדה שלך שנתתם לנו רוח גבית חשובה לאורך כל הדרך ואנחנו בהחלט נרגשים מהיום הזה.

<משה בר סימן טוב: תודה.

יעקב ליצמן: אדוני היושב ראש, מילה.

יעקב ליצמן: אני לבד ביקרתי ואני מסייר במפעלים שמשנים את הרכב האוכל ומורידים שומן, מלח וסוכר.

יעקב ליצמן: אני חייב לומר לכם שטעמתי כמה מוצרים – לא אומר אילו – בכמה מקומות ולא מרגישים בהבדל בטעם.

יעקב ליצמן: זה יתרון גדול שמי שרגיל, שאומר שהוא רגיל, אפשר להתרגל אחרת.

אלי אלאלוף: תודה רבה.

אלי אלאלוף: חברת הכנסת יעל כהן פארן.

יעל כהן-פארן: תודה רבה.

יעל כהן-פארן: אני מאוד מודה לאדוני.

יעל כהן-פארן: יש לי כנס בנושא מאוד חשוב עם המועצה התעשייתית במפרץ חיפה ואני יודעת שמשרד הבריאות הביע התנגדות.

אלי אלאלוף: חברת הכנסת מירב בן ארי, ברוכה הבאה.

יעל כהן-פארן: אני באמת רוצה לברך את השר ואת המנכ"ל.

יעל כהן-פארן: זה לא טריביאלי.

יעל כהן-פארן: הם באמת עסקו בנושא כל כך מורכב וחשוב.

יעל כהן-פארן: תכניסו את המהלך הזה, תכניסו את משרד הבריאות למהלך שהוא מתבקש כמובן אבל עדיין זה לא טריביאלי ואני מאוד מברכת.

יעל כהן-פארן: ההצהרות כאן והאמירות הן חשובות.

יעל כהן-פארן: הרי ברור שהתזונה שלנו, אתם יודעים, יש את האמירה שהאדם הוא מה שהוא אוכל, אתה מה שאתה אוכל, ואנחנו היום חיים בחברה שלא אוכלת בריא.

יעל כהן-פארן: בואו נודה על האמת.

יעל כהן-פארן: זה המצב של החברה שלנו.

יעל כהן-פארן: הילדים שלנו.

יעל כהן-פארן: המספרים שהראית על הסוכרת, במיוחד בשכבות החלשות.

יעל כהן-פארן: היום אוכל בריא הוא יקר, הוא יקר יותר.

יעל כהן-פארן: אם זה לחם מלא, אם זה אורז מלא, כל דבר, אתה משווה את הריק והמלא ואתה רואה שהמלא הוא פי שתיים.

יעל כהן-פארן: נשאלת השאלה, וגם לשם צריך להגיע, כי הסימון הוא שלב ראשון ומשמעותי, לסמן את המזונות ומה הרכיבים שלהם כדי שאנשים ידעו שהם אוכלים משהו לא בריא.

יעל כהן-פארן: וכמו שאמרת, בהמשך לעשות רפורמולציה, אבל באמת לדעתי צריך גם להיכנס לעניינים של המחירים ושל שינוי.

יעל כהן-פארן: הרי למדינת ישראל יש כלים כמו סובסידיה שהיא מפעילה והגבלת מחירים.

יעל כהן-פארן: היום יש פיקוח על השמנת 38 אחוזים.

יעל כהן-פארן: פיקוח על מחירים.

יעל כהן-פארן: פיקוח על מחיר של שמנת 38 אחוזים, אני לא מבינה למה לפקח על הדבר הזה.

יעל כהן-פארן: צריך לאסור על שיווק מוצר כזה.

יעל כהן-פארן: בסדר, אולי הגזמתי קצת, אבל באמת זה מוצר פשוט לא בריא.

אלי אלאלוף: פיקוח מחיר.

יעל כהן-פארן: פיקוח מחיר מרבי.

יעל כהן-פארן: כן.

יעל כהן-פארן: גילו שמישהו עושה בוננזה על ה-38 אחוזים.

יעל כהן-פארן: אני חושבת שצריך להכניס את היד ואת כלי המדיניות גם לשם וזה הצעד הבא.

יעל כהן-פארן: לגבי הצעד הזה של הסימון.

יעל כהן-פארן: יש לי גם ביקורת.

יעל כהן-פארן: עומד לפני מסמך של בכירים מהמערכת הרפואית הציבורית, הסתדרות הרופאים, איגוד הרופאים לבריאות הציבור והפורום לתזונה בת קיימא.

<קריאה: הם מתנגדים?

יעל כהן-פארן: לא.

יעל כהן-פארן: הביקורת שלהם – ואני חושבת שהיא מוצדקת – ואני שואלת אתכם מדוע זמן המעבר הוא כל כך ארוך.

יעל כהן-פארן: מדובר על שלוש שנים כאשר בפועל אנשים לא יראו שהמזון לא בריא.

יעל כהן-פארן: יש כאן אפילו איזושהי הטעיה כי יתחילו לסמן מזון, אנשים יתרגלו לסימון של המזון והמזונות שמאוד לא בריאים לא יסומנו ואז הם יגידו שזה בריא, אני יכול לאכול את זה.

יעקב ליצמן: אני אשיב לך על כך.

יעקב ליצמן: שולי שאלה אותי לגבי היעד ואמרתי מרץ 2018.

יעקב ליצמן: אני אופטימי אבל אני הקול הבודד במשרד הבריאות שחושב שאפשר להגיע לזה כי זאת עבודה רבה.

יעקב ליצמן: יהיו לכם הרבה דיונים כאן

יעקב ליצמן: ואת תבואי אלי אחר כך ותשאלי איך אמרתי מרץ ואיך זה יוכל לפעול.

יעל כהן-פארן: שלוש שנים, 18 חודשים ועוד 18 חודשים.

אלי אלאלוף: אנחנו לא נהיה בכנסת.

יעל כהן-פארן: אולי לא נהיה בכנסת ואז זה עוד יותר מדאיג אותי.

יעל כהן-פארן: מי ישמור על בריאות הציבור?

אלי אלאלוף: אנחנו לא מתחילים שום דבר שלא מסיימים בקדנציה הזאת.

יעל כהן-פארן: אני חוששת לגבי שלוש השנים האלה.

יעל כהן-פארן: נכון שיש תהליך שרוצים לגרום לרפורמולציה ושינוי הרכב המוצרים אבל מה לעשות, צריך לשים על השולחן שיש כאן הרבה מאוד מוצרים שעדיין ייכנסו ללא סימון והם מאוד לא בריאים בשלוש השנים הראשונות לתחולת התקנות.

יעל כהן-פארן: אני מאוד חוששת, כי אתה יודע, בסופו של דבר אלוהים הוא בפרטים הקטנים, כמו שאומרים.

יעל כהן-פארן: אני חושבת שצריך לשים לב לפרטים הקטנים וצריך להתייחס לפרט הזה כי אני חושבת שאנחנו לא מספיק מגינים על האינטרס הציבורי כאן.

יעל כהן-פארן: תודה.

אלי אלאלוף: תודה.

אלי אלאלוף: אני מבקש מהיועצת המשפטית שלנו לתת לנו כמה הבהרות לפני שנפתח את הדיון.

<נעה בן שבת: רק לגבי מועד הכניסה לתוקף.

<נעה בן שבת: קביעת מועד כניסה לתוקף של הוראות סימון מזון ארוז מראש והוא אומר שככלל הוראות הסימון ייכנסו לתוקף רק שנתיים אחרי המועד שהן נקבעו אלא אם כן המאסדר יקבע אחרת, מסיבות שמפורטות באותו חוק וכמובן בהתייעצות עם ועדה מייעצת.

<נעה בן שבת: אני מבינה שהמשרד כבר פנה לפני כמה חודשים להקים את הוועדה המייעצת הזאת ולהתייעץ אתה.

<נעה בן שבת: רציתי לוודא שהתהליך הזה מתקדם.

<משה בר סימן טוב: כן.

<משה בר סימן טוב: פרופסור איתמר גרוטו מונה על ידי השר לוועדה המייעצת ואנחנו מחכים לדיון.

<איתמר גרוטו: שר הכלכלה אמור לחתום השבוע על כתב המינוי ואז מיד נתכנס לדיונים.

<איתמר גרוטו: יש לנו שלושים ימים.

אלי אלאלוף: אנחנו כוועדה נעשה הכול לעמוד במרץ 2018.

אלי אלאלוף: כל מה שלפני כן, אנחנו נעשה בלוח זמנים הכי צפוף שיכול להיות כדי שזה ייכנס.

אלי אלאלוף: אסור לבזבז יום אחד כשזה נוגע לבריאות שלנו.

יעל כהן-פארן: בזה אני מסכימה אתך.

אלי אלאלוף: זה העיקרון.

אלי אלאלוף: אנחנו נעשה הכול.

אלי אלאלוף: חברי הכנסת, יש כאן שני אנשים שאף פעם לא הופיעו בוועדה והפעם אני לוקח את הזכות והסמכות שיש לי לבקש מהם לדבר.

אלי אלאלוף: נתחיל בנציג הכלכלי של השוק האירופי, מר סנדור צ'לקובסקי.

אלי אלאלוף: אחריו העיתונאית המפורסמת מיקי חיימוביץ' שמלחמתה למען התזונה הנכונה ידועה.

אלי אלאלוף: אחר כך נחזור לחברי הכנסת.

<סנדור צ'לקובסקי: שלום.

<סנדור צ'לקובסקי: תודה רבה.

<סנדור צ'לקובסקי: בוקר טוב.

<סנדור צ'לקובסקי: זאת כל העברית שלי.

<סנדור צ'לקובסקי: (אומר דברים בשפה האנגלית, להלן התרגום החופשי) תודה רבה לכם, תודה רבה לך אדוני היו"ר על קיומו של הדיון היום ועל כך שהוזמנתי לקחת בו חלק.

<סנדור צ'לקובסקי: אדבר בקצרה ואומר רק מספר הערות מנקודת מבטו של האיחוד האירופי, השותף הגדול שלכם בייצוא ויבוא של מוצרי מזון.

<סנדור צ'לקובסקי: נמצא איתי כאן גם פרנצ'סקו, שהוא נציגה של איטליה שהיא למעשה אחת מיצואניות המזון הגדולות לישראל.

<סנדור צ'לקובסקי: נקודה אחת שאני רוצה לציין, על מנת למקם את נושא הדיון הזה בהקשר הבינלאומי.

<סנדור צ'לקובסקי: תחום ייצוא מוצרי המזון על ידי האיחוד האירופי נמצא בעלייה.

<סנדור צ'לקובסקי: בשנת 2016 נושא הייצוא הגיע לשיאו, למרות העובדה שהיום אנחנו לא יכולים לייצא יותר לרוסיה מסיבות פוליטיות, שהרי הוטלו עליה סנקציות כלכליות לאחר הסיפוח הבלתי חוקי של האי קרים.

<סנדור צ'לקובסקי: למרות כל זאת, הסחר במוצרי המזון האירופי מעולם לא היה טוב יותר כפי שהיה בשנת 2016 והמגמה הזאת ממשיכה גם בשנת 2017.

<סנדור צ'לקובסקי: בהקשר זה רציתי גם לציין, שאנו מאוד מעוניינים לסחור גם במוצרי השוק הישראלי ואין לנו בעיה עם זה מאחר וקיימת דרישה בינלאומי למוצרי המזון.

<סנדור צ'לקובסקי: כמובן שאנו רואים זאת כאינטרס כלכלי, אבל אנו מסכימים שישראל היא שותפה קבועה למסחר עם האיחוד האירופי ו- 20 המדינות החברות בו.

<סנדור צ'לקובסקי: רק ביום שישי האחרון, השתתפתי בכנס מאוד מעניין באוניברסיטת תל-אביב, בנושא סחר משותף וניהול סיכונים בין האיחוד האירופי לישראל, הן בתחום המזון והן בתחום כימיקלים ואיכות הסביבה.

<סנדור צ'לקובסקי: לצורך דוגמא, השגריר שלנו שלח מכתב למר בר סימן טוב על כך שהגענו לידי הסדר בתחום בקרת כימיקלים, שהוא נושא שנכנס לאיחוד האירופי בשנת 2006 אשר פועל כדי להבטיח שלא יהיה שום חומר רעיל במוצרים שאנו משתמשים בחיי היום יום שלנו.

<סנדור צ'לקובסקי: למשל, אתם צריכים להיות בטוחים שבאותו גן משחקים שהילדים שלנו הולכים אליו, המתקנים שם צבועים בצבע שמכיל חומרים רעילים, דבר שמזיק לבריאות הילדים.

<סנדור צ'לקובסקי: אנחנו המלצנו בפני הרשויות בישראל, לאמץ את השיטה על בקרת הכימיקלים, שיטה בסטנדרט עולמי.

<סנדור צ'לקובסקי: יש עוד הרבה דוגמאות שאני יכול להביא כאן, בתחום שיתוף הפעולה והסכמות בנושאים ושיטות פעולה שהן באמת מצויינות ואנו לגמרי פתוחים ומוכנים לשתף את הידע והנסיון שלנו.

<סנדור צ'לקובסקי: לאחרונה נערך סקר ע"י סוכנות בלומברג בנושא הבריאות העולמית, עם השאלה אלו הן המדינות הבריאות ביותר בעולם?

<סנדור צ'לקובסקי: 5 מתוך 10 המדינות הבריאות ביותר, הן אירופאיות.

<סנדור צ'לקובסקי: זה כלל את המזון, מערכת הבריאות ואורח החיים.

<סנדור צ'לקובסקי: לכן אני אומר, שלדעתי יש לנו מספיק נסיון וידע באיחוד האירופי כדי לשתף אותו עם מדינות אחרות במידת הצורך.

<סנדור צ'לקובסקי: כמו כן יש לנו גם תקנות נוקשות בכל הקשור להגנה על הציבור ואבטחת מידע וכן בשיתוף כל המידע על החומרים הנמצאים בתוך מוצרי המזון, שזה מאוד חשוב.

<סנדור צ'לקובסקי: דבר שהוא לא פחות חשוב, זה נושא המאבק בעודף המשקל ועידוד לפעילות גופנית ואורח חיים בריא יותר, כמו גם שיתוף מידע בכל הקשור לחינוך הילדים והמבוגרים לנושאים החשובים האלה.

<סנדור צ'לקובסקי: אנו תומכים במאמציה של ממשלת ישראל, בהתחייבות לקידום נושאים אלה.

<סנדור צ'לקובסקי: כמובן שאנחנו לא מתנגדים לדברים האלה, ההיפך הוא הנכון, אבל אנחנו חושבים שהשיטות שבהן בחרתם, הן לא השיטות הטובות ביותר.

<סנדור צ'לקובסקי: לצערנו, לקחתם כדוגמא שיטה שהיא מאוד קיצונית לכשעצמה וכאן היא הפכה לקיצונית אף יותר, זאת ע"י הדבקת תוויות על גבי המוצרים ומנסיוננו השיטה הזאת לא יעילה.

יעקב ליצמן: (אומר דברים בשפה האנגלית, להלן התרגום החופשי) כשאתה מדורג כאחד הגרועים בעולם, אתה צריך לנקוט בשיטות קיצוניות אחרת לא תוכל להגיע לדרוג טוב יותר.

<סנדור צ'לקובסקי: לא, ישראל היא לא אחד הגרועים בעולם.

יעקב ליצמן: היא נמצאת במקום השישי בתחום עודף המשקל, בטוח שהיא אחד מהגרועים.

<סנדור צ'לקובסקי: אבל בישראל לוקחים בחשבון גם את הכלכלה היציבה והתנאים - - -

יעקב ליצמן: אני לא מתעניין בכלכלה, זה לא מתפקידי, אני לא שר הכלכלה אלא שר הבריאות והתפקיד שלי הוא בריאות ובתחום הבריאות אנחנו בין הגרועים ולכן עלינו לעשות דברים קיצוניים.

<סנדור צ'לקובסקי: נכון, אבל אני חושב שאתם צריכים לעשות דברים קצת אחרת.

<סנדור צ'לקובסקי: אתם מדביקים על מוצרי המזון תוויות האומרות מה המזון הזה מכיל וזה נמדד בכפית, דבר שלא שניתן להסתמך עליו מבחינה מדעית, מה המשמעות מבחינת כמויות ומידות.

<סנדור צ'לקובסקי: דבר נוסף, שייקח אותנו שוב לנושא הכלכלה.

<סנדור צ'לקובסקי: שיטת ההתוויה הזאת, הפרופורציה הזאת של המזון, יכולה להוות מעמסה על יצרני ויצואני המזון מהמזרח דבר שיכול להשפיע על שני דברים: האחד, היצואנים האלה לא ירצו לבוא לכאן יותר זה יותר מידי יקר עבורם ולפי זה גם מחירי המוצרים יעלו, דבר שיביא את הצרכנים לפנות למוצרים הזולים יותר, שיכול להיות גם באיכות נמוכה יותר.

<סנדור צ'לקובסקי: דבר נוסף שיכולה להיות עליו השפעה שלילית, יהיו לכם פחות מוצרי מזון אירופאי מיובא דבר שיצמצם לצרכנים שלכם את חופש הבחירה.

יעקב ליצמן: אני בטוח שבעוד שלוש שנים, אתה תפעל בדיוק באותו אופן.

יעקב ליצמן: בוא נקווה כך, לטובת אזרחי אירופה.

אלי אלאלוף: תודה.

אלי אלאלוף: אני חייב לומר בנימה שמערבת פוליטיקה.

אלי אלאלוף: אין שום מטרה פוליטית בתקנות האלה.

אלי אלאלוף: אני אומר את זה מפני שלא תמיד האירופאים מקבלים אותנו כפי שהיינו רוצים להתקבל וכפי שאנחנו מקבלים אותם.

אלי אלאלוף: אנחנו אוהבים את אירופה, אנחנו לא נלחמים באירופה בשום דבר, אנחנו מצפים לפעמים – וכנציג הכנסת לפעמים בדיונים באירופה – להתקבל עם קצת יותר חום או לפחות ביותר הבנה.

אלי אלאלוף: אין שום עניין פוליטי.

אלי אלאלוף: היו שיחות לפני כן ורמזים כאלה ואני רוצה להבהיר את זה.

אלי אלאלוף: אנחנו כאן מחפשים אך ורק את טובת הציבור הישראלי ולכן כל התקנות האלה בהתאם ונתחשב בהערות שלכם, אבל שנבין שהמטרה היא כולה בריאות ולא שום מטרה פוליטית.

אלי אלאלוף: מיקי חיימוביץ', בבקשה.

אלי אלאלוף: פעם ראשונה שאני נותן לך את רשות הדיבור בוועדה.

<מיקי חיימוביץ': אנחנו גם ביקשנו להקרין משהו.

<מיקי חיימוביץ': זה יהיה אפשרי?

אלי אלאלוף: לא.

אלי אלאלוף: לא נוכל.

<מיקי חיימוביץ': אני יכולה להראות תמונה אחת?

אלי אלאלוף: אם את בנויה לזה, בסדר.

אלי אלאלוף: אני לא מכיר אותך מסתפקת בתמונה אחת.

<מיקי חיימוביץ': כמו שאתה ציינת, אני באמת כבר מספר שנים מלווה את נושא המזון, בעיקר את ההשפעות של המזון המתועש ובימים אלה אנחנו עובדים במערכת על סרט לעונה הקרובה שיתמקד בנושא הסוכרת.

<מיקי חיימוביץ': אני רוצה לומר לכם שבזמן שאתם מתווכחים כאן על גודל של גופנים, כפיות, אם זה יהיה קדימה או מאחור ונותנים עוד זמן ועוד זמן, התמונה בבתי החולים שאני ראיתי ואני צילמתי, ואני אראה אותה, היא מזעזעת והיא אפילו מבהילה.

<מיקי חיימוביץ': התמונה שאני ביקשתי להראות לכם היא של אחת מהגיבורות של הסרט שלנו.

<מיקי חיימוביץ': זאת טובי.

<מיקי חיימוביץ': היא חולת סוכרת ואלה הרגליים שלה.

<מיקי חיימוביץ': אין לה רגליים כבר.

<מיקי חיימוביץ': הזכיר מנכ"ל המשרד את נושא קטיעות הגפיים.

<מיקי חיימוביץ': יש כאן ויכוח אם אנחנו מדינה מתפתחת או מפותחת אבל אנחנו במצב הזה באחד המקומות המחרידים בעולם.

<מיקי חיימוביץ': אנחנו ביקרנו במחלקות השיקומיות.

<מיקי חיימוביץ': טובי מאוד אהבה לשתות משקאות קלים עם סוכר וזה מה שהביא אותה למצב הזה.

<מיקי חיימוביץ': מה שהכי נורא זה שמה שמתברר בסרט הזה הוא שזאת מחלה שאפשר למנוע אותה.

<מיקי חיימוביץ': זה פשוט משהו שאפשר למנוע בעזרת חינוך, בעזרת מודעות ובעזרת שינוי והשינוי חייב להיות גם שינוי בנושא של סימון המוצרים.

<מיקי חיימוביץ': אני חושבת שלא מספיק מדברים – מדברים על הנושא של הכסף, היבוא והדברים האלה – על כמה כסף האנשים החולים האלה עולים למדינה שלנו.

<מיקי חיימוביץ': כל אישה אחת כזאת כמו טובי שיוצאת ממעגל העבודה מגיעה בסופו של דבר להיות נתמכת של הביטוח הלאומי ואנחנו רואים יותר ויותר אנשים כאלה.

<מיקי חיימוביץ': אני חושבת שאנחנו כאן היום במיוחד כדי לעשות שינוי בשביל הילדים שלנו, אותם ילדים שצורכים 36 כפיות סוכר מדי יום באוכל שלהם והם ימשיכו לעשות את זה אם אנחנו לא נעשה שינוי משמעותי.

<מיקי חיימוביץ': אני חושבת שצריך לעשות את החשבון האמיתי ואין לנו זמן.

<מיקי חיימוביץ': אני לא מבינה, אתם לא מבינים שאין לנו זמן?

<מיקי חיימוביץ': אתם מדברים כאן על מרץ 2018 ואני לא מבינה איך זה עובד עם המתמטיקה של מה שקורה מבחינת התקנות וכמה זמן צריך לתת.

<מיקי חיימוביץ': אין לנו את הזמן הזה.

<מיקי חיימוביץ': אני קוראת לכם, די לדחיות.

אלי אלאלוף: תודה.

אלי אלאלוף: חבר הכנסת דב חנין.

דב חנין: שולי צריכה לצאת – גם אני אצטרך לצאת – ולכן אני אתן לה לדבר לפני, כי לנשים יש עדיפות במערכת הציבורית.

שולי מועלם-רפאלי: תודה רבה.

שולי מועלם-רפאלי: אני שמחה מאוד אחרי שחבטנו את ראשנו בקיר כל כך הרבה פעמים על כך שמערכת הבריאות שלנו צריכה לשנות את הכיוון ולהתחיל להשקיע יותר במניעה.

שולי מועלם-רפאלי: אני מרגישה שיש כאן שינוי כיוון אדיר מבחינת מערכת הבריאות, מבחינתנו, מבחינת האנשים שהמערכת הזאת יקרה ללבם ורואים בה את הטוב שקיים במדינת ישראל.

שולי מועלם-רפאלי: אני חושבת שזאת המהות של השינוי הזה.

שולי מועלם-רפאלי: מניעה, מניעה, מניעה, מניעה.

שולי מועלם-רפאלי: לא לדבר על מה התמונות המזעזעות שמראים אלא על תהליכי המניעה.

שולי מועלם-רפאלי: אני, בניגוד למיקי, רוצה שזה כבר יחול עלינו.

שולי מועלם-רפאלי: הרבה פעמים אנחנו מאוד רוצים עבור הילדים שלנו, אבל רגע, גם לנו נשארו כאן ברוך השם, בהתאם לתוחלת החיים שהולכת וגדלה במדינה הנפלאה שלנו, עוד כמה שנים טובות לחיות וטוב לנו שנחיה אותן מתוך בריאות, מתוך שינוי בתפיסות החיים שלנו, כשבאמת אחד הדברים החשובים ביותר הוא הסיפור של תזונה נכונה והאיזונים הנכונים.

שולי מועלם-רפאלי: גם אני אדוני היושב ראש קיבלתי פגישות מתוך מדינות באיחוד האירופי ושמעתי את ההערות שלהם.

שולי מועלם-רפאלי: חלקן העברתי למי שהיה צריך להעביר.

שולי מועלם-רפאלי: אני חושבת שמה שבעיקר שמענו לאורך כל הדרך גם, אבל בעיקר מה שחשוב מבחינתנו, מהתעשיינים בארץ, זה על זמן ההתארגנות.

שולי מועלם-רפאלי: לכן אני שאלתי את השר על לוחות הזמנים, לכאן או לכאן.

שולי מועלם-רפאלי: מצד אחד באמת לא לבזבז אף יום שבו אפשר להתקדם.

שולי מועלם-רפאלי: אני, בניגוד לדברים שנשמעו בדיונים קודמים, לא חושבת שאם אי אפשר הכול ביחד, אז אי אפשר כלום, אלא להפך.

שולי מועלם-רפאלי: בואו נתקדם צעד אחרי צעד ונכניס כמה שיותר מהר את הדברים.

שולי מועלם-רפאלי: אני כן מתחברת לדבריך שלפעמים נראה שלוקחים איזה סוג של לגיטימציה להגיד לנו איך אנחנו צריכים לנהל את המדינה.

שולי מועלם-רפאלי: אני חושבת שמה שצריך לעניין אותנו זאת הבריאות של אזרחי מדינת ישראל, איך להפוך את התעשייה שלנו ליותר טובה לאזרחי מדינת ישראל ובלופ הזה, כמו שאני יודעת, וחשוב להגיד את זה כאן גם לפרוטוקול, נמצאים התעשיינים.

שולי מועלם-רפאלי: כולנו היינו הרבה חודשים ובהרבה דיונים בנושא הזה.

שולי מועלם-רפאלי: אני רוצה לומר דבר אחרון.

שולי מועלם-רפאלי: אני מרגישה שהדבר הזה, כמו תמיד, חייב ללכת עם עוד גופים.

שולי מועלם-רפאלי: זה שמשרד הבריאות יוביל כאן מהפכה, זה דבר מצוין.

שולי מועלם-רפאלי: המשרד באמת צריך להוביל אותה.

שולי מועלם-רפאלי: כמו בכל דבר – חינוך, חינוך, חינוך.

שולי מועלם-רפאלי: כמו בכל דבר – משרד הכלכלה.

שולי מועלם-רפאלי: ובסוף אני רוצה לומר את הדבר הבא.

שולי מועלם-רפאלי: חייבים תכניות גם בתוך מערכת הבריאות.

שולי מועלם-רפאלי: זאת אומרת, כשעומדים בתור ומחכים לרופאים ברפואה הפנימית שמתעסקים בחולים סוכרתיים, במרפאות האנדוקרינולוגיות, בואו נחשוב איך אנחנו מנצלים את זמן ההמתנה הזה.

שולי מועלם-רפאלי: יושבים כאן מומחים גדולים ממני ומומחיות גדולות ממני.

שולי מועלם-רפאלי: בואו נחשוב איך גם במקומות האלה יוצרים תהליכי לימוד של הציבור.

שולי מועלם-רפאלי: אני חושבת שהציבור מחכה בקוצר רוח לתכנית הזאת.

שולי מועלם-רפאלי: תודה.

אלי אלאלוף: תודה רבה.

אלי אלאלוף: חבר הכנסת דב חנין.

אלי אלאלוף: אחר כך נשמע את נציגי התעשייה.

דב חנין: תודה לך אדוני היושב ראש.

דב חנין: אני רוצה לברך אותך אדוני השר ואדוני המנכ"ל על המהלך הזה.

דב חנין: אני חושב שזה מהלך באמת היסטורי ומרגש.

אלי אלאלוף: תרשה לי לתקן כי אני יודע את העובדות.

אלי אלאלוף: קודם כל, תודה לשר שהפעיל את המנכ"ל.

דב חנין: הודיתי קודם לשר.

דב חנין: הודיתי לשר ואחר כך למנכ"ל.

דב חנין: אני שוב מודה גם לשר וגם למנכ"ל וגם לכל אנשי הצוות שעבדו בעניין.

דב חנין: בריאות היא לא רק רפואה.

דב חנין: בריאות צריכה להתחיל הרבה לפני הרפואה והשאלה של התזונה, מה אנחנו אוכלים, מה אנחנו מכניסים לגוף שלנו, היא שאלה קריטית וחשובה ביותר.

דב חנין: אני רוצה לומר לך מכובדי נציג האיחוד האירופי.

דב חנין: אני חושב שאנחנו בעולם נמצאים במקום שבו ביקורת בין מדינות היא דבר מאוד מאוד חשוב.

דב חנין: אני חושב שכאשר אתם באים ומבקרים אותנו בכל מיני נושאים, זה דבר ראוי, חשוב ונכון בעולם שבו אנחנו נמצאים.

דב חנין: כך צריך להתנהל.

דב חנין: אנחנו כולנו צריכים לעשת את זה ברוח טובה ולקבל גם ביקורת ברוח טובה וברוח הזו אני רוצה לפנות אליך ולומר לך שהפנייה שלי אליכם באירופה היא דווקא לדאוג יותר לחיים של האזרחים שלכם באירופה קודם כל.

דב חנין: אני הייתי מצפה שאירופה תיקח הובלה, כמו שאדוני בצדק נותן לנו את הדוגמה היפה של העבודה שלכם בנושא ריצ'.

דב חנין: אני מאוד הייתי רוצה שישראל תאמץ את הגישה שלכם בנושא כימיקלים, אני חושב שאתם מובילים את העולם בתחום הזה.

דב חנין: אני הייתי מצפה מכם שאתם תובילו גם בנושא המזון.

דב חנין: אני חושב שההתייחסות האירופית יכולה להיות הרבה יותר מתקדמת והרבה יותר מגנה קודם כל על אזרחי אירופה עצמם.

דב חנין: לכן אני מחזיר אליכם את הכדור ומצפה שהאיחוד האירופי במהלך מהיר יקדם שינוי רדיקלי בהתייחסות שלו לסימון מזון כי אכן מזון לא בריא פוגע בחיים ובבריאות של בני אדם.

דב חנין: אדוני היושב ראש, אני חושב שכבר התחלת הדיון הזה כאן מראה שגם אנחנו בכנסת נעמוד בפני אתגר ואני מצפה מאתנו שאנחנו נעמוד באתגר הזה.

דב חנין: אני מצפה שאנחנו אכן נאשר את התקנות כדי שהמהלך הזה יצא לפועל בחודש מרץ.

דב חנין: אני חושב שזה המקסימום שאנחנו יכולים להרשות לעצמנו ולמרות כל הקשיים והמורכבויות, גם של יבואנים וגם של התעשייה הישראלית, נעשה את המהלך הזה כי בסופו של דבר אנחנו מדברים על חיי אדם.

דב חנין: אנחנו באמת מדברים על פיקוח נפש.

דב חנין: כל דבר שיישמע מסביב לשולחן הזה, אני מבקש מכולנו לזכור שמול כל שיקול אחר ישנם אנשים שימותו.

דב חנין: פשוט ימותו אם לא נעשה את השינוי הזה.

דב חנין: לכן, כדי להציל חיי אדם, אנחנו מוכנים וצריכים להיות מוכנים להתגייס למאמץ, למערכה ולמאבק.

דב חנין: אני מבחינה מעשית, עת נגיע לדיון בפרטים של התקנות, אצטרף לאלה שאומרים שתקופת המעבר היא ארוכה אולי מדי.

דב חנין: אני הייתי מציע לנו לעבור תקופת מעבר קצרה יותר.

דב חנין: יש לנו בעצם שתי תקופות מעבר, שנה וחצי תקופה ראשונה ותקופת מעבר שנייה של שנה וחצי.

דב חנין: אני חושש שתקופת מעבר כזאת עלולה גם לבלבל את הציבור והיא עלולה גם להקשות על התעשיינים.

דב חנין: התעשיינים יצטרכו לבצע מעברים.

דב חנין: אני יודע, אדוני היושב ראש, מתוך הניסיון למשל בחוק אוויר נקי, שחלק גדול מהתעשייה התנגד לו בתחילת הדרך אבל בסופו של דבר התעשייה אמרה לנו שהיא מעדיפה לדעת בפני מה היא עומדת בסוף, אפילו אם זה יהיה קשה יותר.

דב חנין: היא אמרה שהיא מעדיפה לדעת בפני מה יעמדו בסוף, במקום שכל פעם יבלבלו אותה עם שינויים ועם תיקונים.

שולי מועלם-רפאלי: זאת גם אחריות שלנו.

מירב בן ארי: אנחנו נשלם על זה.

מירב בן ארי: זה יצא מהכיס שלנו.

מירב בן ארי: שיהיה לך ברור.

דב חנין: קודם כל, אני רוצה להגיד לך שהרבה אנשים מוכנים לשלם קצת יותר כדי לחיות הרבה יותר.

מירב בן ארי: אני לא בטוחה.

דב חנין: אני בטוח.

דב חנין: אני אומר לך את זה באחריות.

דב חנין: אני מציע לבדוק את זה.

דב חנין: אני מציע לעשות סקר ולבדוק מי מהאנשים מוכן לוותר על כמה שנים מהחיים בשביל לשלם עשרה אחוזים פחות או עשרים אחוזים פחות.

דב חנין: אני מבטיח לך שהתוצאות יפתיעו אותך, מירב.

דב חנין: אני מבטיח לך את זה.

מירב בן ארי: גם כך אתה משלם כאן יותר מכל מקום בעולם.

דב חנין: אדוני היושב ראש, משפט אחרון.

דב חנין: אני מצפה ממך אדוני היושב ראש ומאתנו שאנחנו נתגייס כאן באמת לעבודה מסביב לשעון כדי להעביר את המהלך הזה וכדי להעביר אותו במהירות.

דב חנין: תודה רבה.

אלי אלאלוף: תודה.

אלי אלאלוף: תרשו לי חברי הכנסת, אני רוצה לתת לפחות לשני נציגים, לתעשיינים וללשכות המסחר, להתבטא ואז אחזור אליכם.

אלי אלאלוף: התאחדות התעשיינים, יושב ראש איגוד תעשיית המזון, שלום זידלר.

<שלום זידלר: תודה אדוני היושב ראש.

<שלום זידלר: אנחנו באיגוד תעשיות המזון מייצגים כאלפיים מפעלי תעשייה, רובם קטנים ובינוניים, חלקם כמובן גדולים.

<שלום זידלר: יצרני המזון מברכים על המהלך הזה.

<שלום זידלר: אנחנו רואים ברפורמה הזדמנות למרות שיש בה כמובן מחויבות של התעשייה להתאים את המוצרים שלה ולהתאים אותם לרמות השונות כפי שמשרד הבריאות קבע.

<שלום זידלר: אני באופן אישי חושב שזה יום חשוב.

<שלום זידלר: זה יום חשוב לתעשייה, זה יום חשוב לצרכנים, זה יום חשוב מאוד כי אחרי הרבה מאוד שנים יש התייחסות לדבר שהוא כל כך חשוב.

<שלום זידלר: אני רוצה להזכיר שני דברים חשובים.

<שלום זידלר: יצרני המזון התחילו בתהליך של רפורמולציה, בהפחתת סוכר, נתרן ושומן, כבר לפני מספר שנים, עוד לפני התחלת רעיון הרפורמה או לפני כינוסה של ועדת ההסדרה.

<שלום זידלר: זאת הסיבה שאנחנו גם היינו חברים, כפי שנאמר קודם, בוועדת ההסדרה ושיתפנו פעולה ואנחנו משתפים פעולה עם כל הגורמים הרגולטוריים בעניין הזה.

<שלום זידלר: אנחנו באופן אישי רואים בזה הזדמנות כי ללא כל ספק מוצרי מזון בריאים יותר, בסופו של דבר יביאו להארכת תוחלת החיים ולשיפור הבריאות כפי שנאמר כאן על ידי אחרים.

<שלום זידלר: דבר שני שאני רוצה להזכיר כי לפעמים שוכחים אותו.

<שלום זידלר: הצרכנים, כולנו, כל אלה שיושבים כאן, הם צרכנים של תעשיית המזון ושל יבואני המזון.

<קריאה: הם אנשים.

<קריאה: לא צרכנים.

<שלום זידלר: הם אנשים.

מירב בן ארי: הם גם צרכנים.

<שלום זידלר: הצרכנים הם שלנו.

<שלום זידלר: אנחנו הם אלה שמוכרים להם ולכן חשיבות הבריאות של הצרכנים עומדת לנגד עינינו מזה הרבה שנים.

<שלום זידלר: זאת הסיבה החשובה בגללה החלטנו לשתף פעולה וללכת עם המהלך הזה.

<שלום זידלר: אולי חשוב שאני אבהיר.

<שלום זידלר: קודם נאמרה כאן איזושהי הגדרה שחשוב מאוד מאוד להבהיר אותה.

<שלום זידלר: משתמשים במילה מדבקות.

<שלום זידלר: תעשיית מזון ראויה ומתקדמת אינה משתמשת במדבקות.

<שלום זידלר: מדבקה, יש לה תובנה מאוד מאוד גרועה.

<שלום זידלר: אנחנו מדפיסים על האריזות.

<שלום זידלר: זאת אומרת, סימון האדום והירוק שיופיע על גבי האריזות בחזית האריזה, יהיה מודפס ואת זה צריך לזכור.

<שלום זידלר: זה אומר – אני אשתף אתכם – שאם יש כארבעים אלף מוצרי מזון, אצלנו מק"טים, מספרים קטלוגיים, על המדפים, את כל אלה יצטרכו לשנות והתהליך הזה לוקח את הזמן שלו.

יעקב ליצמן: לזה יש לך כמה חודשים.

מירב בן ארי: זה לא מספיק.

יעקב ליצמן: די והותר.

יעקב ליצמן: אוי ואבוי אם אתה לא מוכר את המוצרים תוך חצי שנה.

<שלום זידלר: אדוני השר, אנחנו מבינים את חשיבות הדחיפות ואנחנו פועלים במהלך הזה.

<שלום זידלר: בוודאי ובוודאי זה לא משהו שאנחנו מתנגדים לו אלא שאנחנו חושבים – וזה חשוב לומר בד בבד עם מה שאמרתי קודם – שהתהליך הזה הוא לא קל.

<שלום זידלר: אם מישהו כאן בחדר חושב שהתהליך הזה הוא תהליך קל, הוא ממש לא קל.

<שלום זידלר: אני רק אתן לכם התייחסות קטנה.

<שלום זידלר: ליצרן מזון קטן שצריך לשנות שבעים מוצרים, רק שבעים מוצרים, כל התהליך הזה לוקח זמן.

<שלום זידלר: תחשבו על הרפורמולציה.

<שלום זידלר: זה לא בלחיצת כפתור.

אלי אלאלוף: זה ברור לנו.

<שלום זידלר: לכן זה דורש את הזמן הראוי כדי שזה יתקדם בקצב הנכון.

<שלום זידלר: הדבר השני החשוב ואולי האחרון.

<שלום זידלר: בוועדת ההסדרה סוכם על כך שתוקם קרן.

<שלום זידלר: האם מישהו מכם שואל, בהמשך לאמירה הקודמת שלי, איך יסתדרו אותם יצרנים קטנים ובינוניים.

<שלום זידלר: הוחלט על הקמת קרן והקרן הזאת, או ההסכמה, נעשתה בשיתוף פעולה של משרד הבריאות, משרד הכלכלה ומשרד האוצר.

<שלום זידלר: אני מאיץ בשלושת המשרדים האלה לקדם את הקרן הזאת.

אלי אלאלוף: אתם מטפלים בזה?

<משה בר סימן טוב: מדברים עם המשרדים.

<משה בר סימן טוב: כן.

אלי אלאלוף: זה בהובלת משרד הבריאות.

<שלום זידלר: נכון.

אלי אלאלוף: הם מטפלים בזה.

<שלום זידלר: אני יודע.

<שלום זידלר: אני רק מציין את זה לצורך אותם תעשיינים.

מירב בן ארי: זאת קרן לסיוע למפעלים?

מירב בן ארי: על זה אתה מדבר?

<משה בר סימן טוב: לעשות רפורמולציה.

<שלום זידלר: נכון.

מירב בן ארי: קרן לסיוע למפעלים שיעזרו להם לקדם את התהליך.

<שלום זידלר: נכון.

מירב בן ארי: אפשר לדבר על הקרן.

אילן גילאון: אולי נקים עמותה שתקים קרן.

אלי אלאלוף: חברים, אתם עוד לא מנהלים את הישיבה.

אלי אלאלוף: אני לא מתחלק בניהול הישיבה.

<שלום זידלר: הדבר האחרון.

<שלום זידלר: השר אמר קודם שהסימון הירוק הוא סימון חשוב.

<שלום זידלר: הוא מעודד.

<שלום זידלר: הוא מעודד יצרנים קטנים ובינוניים וגדולים כאחד לרפורמולציות, למוצרים יותר בריאים.

<שלום זידלר: זה איזשהו פרס עידוד.

<שלום זידלר: לכן חשוב מאוד להחיל את הסימון הירוק מהר ככל האפשר לאותם מוצרים שראויים לכך.

<שלום זידלר: אני מודה לאדוני על ההקשבה.

אלי אלאלוף: תודה.

אלי אלאלוף: אני רוצה לציין את מה שאמרת לגבי המפעלים הקטנים והבינוניים.

אלי אלאלוף: הרבה מאוד רפורמות נעשו בוועדה הזאת וגם את זה אנחנו ניקח על עצמנו, לעשות מעקב כדי שהקרן תופעל.

<שלום זידלר: אני מאוד מודה לך.

אלי אלאלוף: עורך דין דן כרמלי, מנכ"ל איגוד לשכות המסחר.

<דן כרמלי: תודה רבה אדוני היושב ראש.

<דן כרמלי: חברי הכנסת, שלום לכם.

<דן כרמלי: אני חייב לומר שהקשבתי והאזנתי קשב רב מבלי להפריע למרות שהיה לי את הצורך לקפוץ.

<דן כרמלי: אין ספק שכולנו רוצים לדאוג לבריאות הציבור ואין ספק אדוני היושב ראש, כבוד השר, המנכ"ל וחברי הכנסת, שכולנו רוצים לדאוג לבריאות הציבור.

<דן כרמלי: אבל זה משל של גוף שצריך ניתוח עמוק ושמים עליו פלסטר בלי דבק.

<דן כרמלי: למה פלסטר בלי דבק?

<דן כרמלי: כי אנחנו רוצים להיות כמו צ'ילה.

<דן כרמלי: צ'ילה, המדינה החשובה ביותר בעולם, זו שהמציאה את רעיון המדבקות, זו שדרך אגב בתוצאות בסופו של יום, נכון שאחרי ששמו את אותן מדבקות כי רוב מוצרי המזון שם מיובאים והתעשייה המקומית אכן גם הדפיסה על האריזות, אבל בסופו של יום הייתה ירידה קלה במכירות ולאחר שנה היה גידול במכירות.

<דן כרמלי: אנחנו לא מטפלים בשורש העניין.

<דן כרמלי: המהפכה החשובה שמשרד הבריאות מביא היא לא עניין המדבקות.

יעקב ליצמן: כמה תושבים יש בצ'ילה?

<דן כרמלי: צריך לראות את הדברים בצורה הוליסטית.

יעקב ליצמן: אתה יודע כמה תושבים יש בצ'ילה?

<דן כרמלי: כבוד השר, אני מאוד מכבד את כבוד הרב.

יעקב ליצמן: שאלתי אם אתה יודע כמה אזרחים יש בצ'ילה.

<דן כרמלי: אני מכיר את כל הפרטים על צ'ילה אבל כנראה שיש הרבה פרטים.

<דן כרמלי: דרך אגב, כבוד השר ומשרד הבריאות ציינו שדיברו עם כולם.

<דן כרמלי: הם ציינו את התעשיינים.

<משה בר סימן טוב: גם אתך.

<דן כרמלי: כן, רק לא הזמנתם אותנו להיות חברים.

<משה בר סימן טוב: דיברנו אתך פעם ועוד פעם ועוד פעם.

<דן כרמלי: לא שמעתם בקשב רב.

<דן כרמלי: לא היינו חברים בוועדה.

יעקב ליצמן: התאחדות התעשיינים ישבה בכל הדיונים.

אלי אלאלוף: תתייחסו לתעשייה בישראל.

<דן כרמלי: אדוני צודק.

<דן כרמלי: אדוני היושב ראש וחברי הכנסת, באיחוד האירופי – ושמעתם כאן את הנספח בישראל של האיחוד האירופי – הוקם קודקס, הוקם מנגנון שיוצר, מבקש ליצור ברמה העולמית, לא ברמה רק של מדינות אירופה אלא ברמה העולמית, ליצור סימון אחיד בריאותי תזונתי למזון.

<דן כרמלי: ישראל הוזמנה להשתתף.

<דן כרמלי: ישראל לא מצאה, משרד הבריאות לא מצא את הזמן - - -

אלי אלאלוף: השר מתנצל.

אלי אלאלוף: הוא מבקש לצאת.

יעקב ליצמן: אני מתנצל.

יעקב ליצמן: התחייבויות קודמות.

<דן כרמלי: אדוני היושב ראש, מה שמוזר בעניין הזה הוא שישראל לא מצאה את המקום ואת הזמן שהיא מאוד דואגת לבריאות תושביה, לבוא ולשבת ולדבר לא רק עם האיחוד האירופי אלא עם כלל מדינות העולם כאשר עכשיו יושבות על המדוכה לגבי הדרך הנכונה איך לסמן מזון בריאותי.

אלי אלאלוף: יש לי הערה אחת.

אלי אלאלוף: אם נחכה לעולם שיתקן את עצמו, אנחנו ניראה כמו העולם.

רחל עזריה: אנחנו כאן כדי לתקן את העולם.

רחל עזריה: אני מסכימה אתך.

אלי אלאלוף: אתה יכול להתייחס לעניין?

אלי אלאלוף: עוד לא הבנתי מה יש לך לומר כגוף שדאתה אמור לייצג.

<דן כרמלי: אני אומר.

<דן כרמלי: קודם כל, אדוני, יש עוד עניין מאוד חשוב וזו החלטת ממשלה 2118.

אלי אלאלוף: הצטרפו אלינו חברות הכנסת נורית קורן ורחל עזריה.

<דן כרמלי: בוקר טוב.

<דן כרמלי: אדוני, החלטת הממשלה 2118 בנוגע לרי"ה קובעת באופן חד משמעי – אדוני הוא יושב ראש הוועדה, חבר במפלגה שחברה בממשלה – שהתאמות טכניות יש להתאים על פי דרישות טכניות לשווקים משמעותיים בעולם שלמדינת ישראל יש יחסי סחר אתם.

<דן כרמלי: יושב כאן נציג האיחוד האירופי ש-54 אחוזים מסך כל המזון המיובא, מוצרי המזון המיובאים למדינת ישראל, מגיע ממדינות האיחוד האירופי.

<דן כרמלי: אנחנו לא מתייחסים אליהם ואנחנו לא מתייחסים להחלטות ממשלה.

<משה בר סימן טוב: התייחסנו.

<דן כרמלי: אנחנו נותנים ידינו לאי יישום החלטות ממשלה.

<דן כרמלי: דבר נוסף, אדוני.

<דן כרמלי: העלות הממוצעת בהערכות הכלכליות כפי שהאגף הכלכלי של איגוד לשכות המסחר בחן ומצא, הן לא כפי שמציג בדוח ה-רי"ה משרד הבריאות ולא מדובר על 13 אגורות לפריט אלא עלות ממוצעת של כשלושים אגורות לפריט, דבר שיוביל להתייקרות כמובן על בסיס גודל הפריט, במיוחד כאשר מדובר במוצרי מזון מיובאים, בין חמישה לחמישים אחוזים.

<דן כרמלי: אני לא מבין איך זה משתלב עם החלטת ממשלה אחרת של מאבק ביוקר המחייה.

<דן כרמלי: אני שואל היכן המהפכה האמיתית.

<דן כרמלי: דוח משרד הבריאות מציין בדוח ה-רי"ה שלו שהמדבקות האלה, הסימונים האלה – חברים מהתאחדות התעשיינים – ישפיעו רק על שני אחוזים מהצריכה היומית של אדם בגרמים.

<דן כרמלי: אני שואל אדוני היכן המהפכה.

<דן כרמלי: שני אחוזים מכלל התזונה שלנו?

<דן כרמלי: זו המהפכה שמביא לנו משרד הבריאות?

<דן כרמלי: אני לא מבין את זה.

<דן כרמלי: היכן המהפכה.

<דן כרמלי: מעוטי יכולת.

<דן כרמלי: אנשים שקשה להם.

<דן כרמלי: אנחנו יודעים כיבואני מזון שלייבא לארץ מזון בריא לחלוטין עולה יותר כסף.

<דן כרמלי: כולנו יודעים כצרכנים.

<קריאה: למה?

<דן כרמלי: כנסו לסופר ותבדקו.

רחל עזריה: ראינו שזה לא כך.

מירב בן ארי: מזון בריא עולה יותר.

מירב בן ארי: זה לא חדש.

<דן כרמלי: עולה יותר כסף.

<דן כרמלי: עובדתית.

<דן כרמלי: זאת אומרת שמי יצטרך להמשיך לצרוך את אותם מוצרים לכאורה פחות בריאים?

<דן כרמלי: הסימון הזה, זה מה שימנע ממנו?

<דן כרמלי: זה עולה יותר זול?

<דן כרמלי: זה מה שהוא יקנה.

אלי אלאלוף: אני מציע לא להיות פופוליסטיים יותר מדי.

אלי אלאלוף: יש גבול.

<משה בר סימן טוב: הם גם יכולים להרוויח קצת פחות.

אלי אלאלוף: נאמר שיש כאן פעולות רבות חינוכיות, הסברתיות, עובדות איומות.

אלי אלאלוף: אתה ממשיך לחשוב ששני אחוזים זה שום דבר.

<דן כרמלי: אני לא מזלזל בשני אחוזים.

אלי אלאלוף: העניים לא יודעים לבדוק?

<קריאה: אלה פופוליסטיים מאינטרסים כלכליים.

<דן כרמלי: אני לא מזלזל.

אלי אלאלוף: אני מציע לך להוריד קצת את הציניות שלך.

<דן כרמלי: לא ציניות.

אלי אלאלוף: אם אתה רוצה שנתייחס ברצינות לדבריך.

<דן כרמלי: בהחלט אדוני.

<דן כרמלי: אני מסיים במשפט אחרון.

<דן כרמלי: אני רוצה לומר שאין ספק שכולנו, לרבות יבואני המזון, בעד טיפול ויבוא מזון בריא בצורה הטובה והאיכותית ביותר.

<דן כרמלי: צריך לזכור שביבוא מזון שלא כמו בייצור מקומי בתעשייה מקומית, אנחנו לא יכולים לשנות את האריזות.

<דן כרמלי: אנחנו לא שולטים על פס הייצור.

<דן כרמלי: אנחנו צריכים לשים מדבקות.

אלי אלאלוף: יימצאו פתרונות טכניים.

<משה בר סימן טוב: בחלק מהמוצרים הם מדפיסים על האריזות.

<דן כרמלי: ברשות אדוני, משפט אחרון לגמרי.

<דן כרמלי: דוח נילסן, לא דוח שלי אלא דוח של חברה רצינית, מצא בשורה התחתונה שרוב הציבור – ואנחנו נעביר את הדוח הזה של נילסן לוועדה לצורך בדיקה של אדוני היושב ראש ושל חברי הכנסת - כן מסתכל על הצד האחורי של האריזות.

רחל עזריה: אבל לא כתוב כמה כפיות סוכר.

רחל עזריה: איך אנחנו יכולים להבין?

<משה בר סימן טוב: ארבעים אחוזים.

<דן כרמלי: אני מסכים עם חברת הכנסת עזריה.

<דן כרמלי: את צודקת.

רחל עזריה: ארבעים אחוזים מסתכלים אבל הרוב לא מבינים מה כתוב.

<דן כרמלי: אנחנו לא מתנגדים.

<דן כרמלי: גברתי צודקת אבל לא מחנכים אותנו.

<דן כרמלי: יש לי תאומות בגיל תיכון - - -

אלי אלאלוף: אתה מסוגל לקרוא מה כתוב מאחורי המוצר?

רחל עזריה: לא.

<דן כרמלי: יכול להיות שצריך לשנות את הגודל.

<דן כרמלי: אדוני צודק.

רחל עזריה: צריך לחשב כמה נתרן למאה גרם.

<דן כרמלי: רבותיי, דוח נילסן אומר אחרי שהוא בדק סקר שאנשים כן מסתכלים מאחור.

<דן כרמלי: צריך כן לתת להם את מלוא הנתונים ולחנך אותם לקריאה נכונה וצריכה נכונה.

<משה בר סימן טוב: אנחנו לא מבטלים את הסימון מאחור, אם יש דאגה כזאת.

<דן כרמלי: תודה אדוני.

אלי אלאלוף: תודה רבה.

אלי אלאלוף: אילן גילאון.

אילן גילאון: אדוני, אני רוצה להגיד שלא כולנו מודאגים מבריאות הציבור.

אילן גילאון: ליצמן הלך.

אילן גילאון: רציתי להגיד לו יישר כוח.

אילן גילאון: בכל אופן, זאת היא התחלה לחשוב מחדש, אני לא אומר על בריאות העם כי אז הוא יחשוב שזה רק לגבי אוכל כשר, אבל אני אומר על בריאות הציבור שזו מידה לא מגונה בעיני.

אילן גילאון: זה דבר נכון.

אילן גילאון: למי שזה נראה מאוד פטרנליסטי, אבל אנחנו חיים בחברה מאוד קפיטליסטית ומי שצריך לדאוג לדבר הזה, זה קודם כל אנחנו.

אילן גילאון: יש לנו ראש ממשלה שאמר שהוא דואג לחיים עצמם.

אילן גילאון: אדוני היושב ראש, אלה החיים עצמם.

אילן גילאון: יותר אנשים מתים מלחץ דם ומסוכרת מאשר מכל איום איראני.

אילן גילאון: אם זאת לא הדאגה שלנו, מה עוד?

אילן גילאון: אני חושב שזאת כן התחלה.

אילן גילאון: הסימון הוא התחלה.

אילן גילאון: כן צריך שיהיה פשוט כדי שאנשים יבינו, כדי שלא יצטרכו עורכי דין ופרשנים כי אנחנו בכלל ציבור שתשעים אחוזים מאתנו לא מבינים מה קורה אתו ועשרה אחוזים אחרים הם עורכי דין כמו הדובר הקודם ולבנת פורן שמסבירים לנו את המציאות שלנו.

אילן גילאון: זה מאוד טוב, אנחנו צריכים ללכת להרגלים.

אלי אלאלוף: בלי פרסומת.

אילן גילאון: הכול מתחיל קודם כל בחינוך, כמו כל דבר אחר.

אילן גילאון: רגולציה מהירה, פשוטה שצריכה להתקיים.

אילן גילאון: אנחנו מטורפים.

אילן גילאון: אם הייתי רוצה להיות ציני, הייתי אומר שגם חברות התרופות צריכות מאוד לתמוך בדברים שאמרת קודם כי חס וחלילה גם הן עלולות להפסיד מכל העניין הזה.

אילן גילאון: לכן כך צריך לראות את הדבר עצמו.

אילן גילאון: זאת היא אחריות מרכזית.

אילן גילאון: זאת התחלה טובה.

אילן גילאון: היא לא נגמרת בסימונים, היא צריכה להתקיים דרך הרגולציה ובוודאי דרך החינוך.

<דן כרמלי: אנחנו מסכימים על החינוך.

אילן גילאון: מה שחברתי מיקי אמרה הוא הממד הכי חשוב.

אילן גילאון: הכול לא מתכלה באותו קצב.

אילן גילאון: כסף יש, פרגון יש ואני מפרגן לליצמן בחייו כי אני יודע שאצלנו מוציאים קודם כל לבן אדם את הנשמה ואחרי כן מפרגנים לו.

אילן גילאון: אני מפרגן לו בחייו.

אילן גילאון: אין לנו זמן.

אילן גילאון: מצא גם מרכז המחקר של הכנסת שבחיים האלה יש חיים אחד.

אילן גילאון: לא יודע, לא סגור מה קורה בעולם הבא.

אילן גילאון: כאן יש חיים אחד.

אילן גילאון: לכן הדבר הזה יכול להתרחש מהר, בתנועת מלקחיים, ועם כל הכבוד לאינטרסים הגלובליים שלנו, הדבר הראשון הוא החיים עצמם כי כך אמר ראש הממשלה.

אילן גילאון: אני לא אומר רגע היסטורי עד שההיסטוריה לא מתרחשת כי כבר למדתי ונכוויתי במציאות.

אלי אלאלוף: הרמז מובן.

אלי אלאלוף: חברת הכנסת מירב בן ארי.

מירב בן ארי: תודה אדוני היושב ראש.

מירב בן ארי: אדוני המנכ"ל, השר כבר הלך.

מירב בן ארי: אני מתנצלת, אני לא שותפה לחגיגה הזו.

מירב בן ארי: אני מודה.

מירב בן ארי: אני חושבת שכבר אין לי עכשיו מה לעשות כי זה כבר אחרי.

מירב בן ארי: אני מודה שאני יושבת ראש שדולת כחול-לבן, אני אוהבת את התפקיד הזה, אני כל יום במפעלים, כל שבוע.

מירב בן ארי: רק אתמול הייתי במפעל.

מירב בן ארי: אנחנו מעמיסים רגולציה על מפעלים בישראל כל שבוע מחדש, עוד רגולציה ועוד רגולציה.

מירב בן ארי: אתם יודעים מה?

מירב בן ארי: הייתי מקבלת את המדבקות האלה במודל הצ'יליאני אם היינו במקביל מפחיתים איזושהי רגולציה על מפעלים.

מירב בן ארי: אבל אנחנו יושבים כאן, אני שנתיים וחצי חברה בוועדה הזאת, פעילה מאוד בוועדה, ואני מודה שעוד לא היה כאן פעם אחת שהבאנו תקנות שמפחיתות נטל רגולציה.

מירב בן ארי: לא היה אירוע כזה.

מירב בן ארי: אני שנתיים וחצי כאן.

רחל עזריה: למה?

רחל עזריה: תקנות המזון.

<משה בר סימן טוב: תקנות המזון.

מירב בן ארי: מה מפחית רגולציה בזה?

רחל עזריה: ענף הקוסמטיקה.

רחל עזריה: התמרוקים.

אלי אלאלוף: כל חוק המזון הוא הפחתת רגולציה.

מירב בן ארי: עם פרופסור גרוטו ואלי גורדון, שהם אנשים נהדרים, אני מנסה.

מירב בן ארי: אני מדברת הרבה על הרגישות שלו לגלוטן.

מירב בן ארי: אני מנסה כבר חודשים להביא את התקנות של האלרגנים.

מירב בן ארי: חודשים.

<משה בר סימן טוב: שזאת רגולציה.

מירב בן ארי: זה לא מגיע.

מירב בן ארי: אם מאוד חשוב לך לטפל באותם אנשים שהם בסכנת חיים, איפה התקנות של האלרגנים?

מירב בן ארי: למה הן לא מגיעות לכאן?

מירב בן ארי: אני מצטערת.

מירב בן ארי: אני כבר אחרי זה, כבר קיבלתי ואני מפנימה את זה.

מירב בן ארי: אני רוצה שתהיה תקופת היערכות, תקופה מאוזנת כך שמפעלים יוכלו לעשות את התהליך הזה כמו שצריך כי אם לא, אנחנו נשלם על זה.

מירב בן ארי: אנחנו נשלם על מפעלים שלא יהיו ערוכים בזמן, שיסמנו אולי בצורה שהיא לא רלוונטית ואני מודה שאני קוראת מסביב למוצר תמיד.

מירב בן ארי: יש לי רגישות לגלוטן ואני בודקת כל מוצר כמה יש לו, עשרים, פחות.

מירב בן ארי: אנשים שכל החיים שלהם חיים עם רגישות, הם יותר רגישים למוצרים ולכן הם בודקים ויש להם אחריות.

מירב בן ארי: יש גם אחריות אישית על הצרכנים להסתכל על המוצר, להבין מה הוא מכיל ולהגיד האם אני קונה את זה או לא קונה את זה.

מירב בן ארי: אני יודעת שאני כאן בדעת מיעוט וזה בסדר.

מירב בן ארי: מקובל עלי.

מירב בן ארי: לא תמיד אני צריכה להיות עם כולם.

אלי אלאלוף: אבל את מיעוט בקואליציה.

מירב בן ארי: נכון.

מירב בן ארי: אני חברת קואליציה ואני בדעת מיעוט.

אלי אלאלוף: זה לא אומר בהכרח שאת צודקת.

מירב בן ארי: אילן, בהרבה מקומות אנחנו מסכימים אתה ואני ובהרבה מקומות אני גם מסכימה עם בר סימן טוב ואנחנו חברים טובים והוא עוזר לי בדברים רבים, ייאמר לזכותו.

מירב בן ארי: אבל אני בעניין הזה כל הזמן מסתובבת, רואה ושומעת.

מירב בן ארי: רק אתמול הייתי בנצרת עילית.

מירב בן ארי: מודה, אני חיה את המפעלים במדינת ישראל, אני רואה כמה רגולציה אנחנו משיתים עליהם, אני מזדהה אתם, מודה שעכשיו אני כבר אחרי.

מירב בן ארי: עכשיו, כל מה שאני אומרת, הטלתם את הרגולציה הזאת, אני חיה אתה – לא מסכימה אתה אבל חיה אתה – לפחות תנו למפעלים להיערך בצורה ראויה ובצורה מאוזנת.

מירב בן ארי: אגב, גם צריך לומר אדוני שיש מפעלים שכבר עושים את זה וראינו את זה לא מזמן עם הקטצ'וף.

מירב בן ארי: יש מפעלים שכבר הפנימו.

מירב בן ארי: תנו להם את הזמן להיערך.

מירב בן ארי: תנו לנו, לציבור, לא לשלם על עוד רגולציה כמו שאנחנו עושים כאן בשנים האחרונות.

<מיקי חיימוביץ': אנחנו משלמים עשרה מיליארד שקלים.

מירב בן ארי: אל תדאגי.

מירב בן ארי: אנחנו משלמים וזה יצא מהכיס שלנו.

אלי אלאלוף: תודה.

אלי אלאלוף: פרופסור איתמר רז.

<איתמר רז: תודה רבה חבר הכנסת אלאלוף.

<איתמר רז: נעשה מהפך.

<איתמר רז: ארבעים שנים לא דיברו ועכשיו זה השיח היותר ויותר של אנשים במדינת ישראל.

<איתמר רז: אם כן, נעשה מהפך.

<איתמר רז: ועדת ההסדרה הייתה ועדה רצינית מאוד שישבה במשך שנה שלמה ב-13 ישיבות ולמדה את כל מה שאפשר והפעילה את האנשים הטובים ביותר והגיעה למסקנות, טובות או רעות אבל הגיעה למסקנות.

<איתמר רז: עכשיו אין דרך אחורה.

<איתמר רז: נכון שאם זה יסתיים רק בסימון, אנחנו לא נעשה כלום.

<קריאה: התכוונת במדבקה.

<איתמר רז: במדבקה או סימון.

<איתמר רז: אנחנו צריכים סימון, אנחנו צריכים פרסום.

<איתמר רז: (אומר דברים בשפה האנגלית, להלן התרגום החופשי) כפי שיש לכם בקהילה האירופית, גם לנו יש את זה אבל אנחנו צריכים לעשות את זה.

<איתמר רז: ברצוני לומר לך, שעד השנתיים האחרונות איטליה היתה המדינה המובילה בהשמנת יתר בקרב הילדים.

<איתמר רז: כך שאתם נמצאים בעצמכם בבעיה רצינית ומה שאנחנו עושים כאן בישראל, גם אם זה לא בדיוק הדבר הנכון לעשות, זוהי תחילתה של מהפכה.

<איתמר רז: (ממשיך בשפה העברית) מה שצריך לעשות מעבר לזה, זה לתת לזה באמת את העטיפה.

<איתמר רז: אני לא רוצה לחזור על מה שאנשים אמרו כאן.

<איתמר רז: קודם כל, מי צריך להרים את הדבר הזה?

<איתמר רז: ממשלת ישראל.

<איתמר רז: הוא צודק.

<איתמר רז: ממשלת ישראל.

<איתמר רז: רבותיי, זאת בריאות הציבור.

<איתמר רז: 10,000 אנשים מתים מהשמנה, אני כבר לא מדבר על סוכרת, על השמנה מסוכרת, ורק 400 מתים מתאונות דרכים.

<איתמר רז: תעשו השוואה.

<איתמר רז: זאת צריכה להיות משימה של כל המשרדים ביחד.

<איתמר רז: רק התחלנו.

<איתמר רז: לא היו כל המשרדים ביחד ומשרד נלחם במשרד, תקנות נתקעות מכל מיני סיבות בכל משרד.

<איתמר רז: אני רוצה להרים לך משהו להנחתה.

אילן גילאון: הסוכרתיים נוהרים באוטובוסים לקלפיות.

<איתמר רז: לא.

<איתמר רז: אני אדאג לך אם אתה תעשה את הדבר הבא.

<איתמר רז: תחתים מאה חברי כנסת על כך שהכנסת לוקחת לה כדבר מרכזי את שינוי אורח החיים בקרב תושבי ישראל.

<איתמר רז: הרי הממשלה לא עושה את זה, אז שהכנסת תעשה את זה.

מירב בן ארי: כל השינוי הזה הוא שינוי שהממשלה עושה ולא הכנסת.

<איתמר רז: זאת לא הממשלה.

<איתמר רז: זה שר הבריאות.

מירב בן ארי: הוא חלק מהממשלה.

<איתמר רז: זה שר הבריאות שלקח על עצמו משהו.

מירב בן ארי: ושר האוצר ושר הכלכלה.

מירב בן ארי: זה חלק מהממשלה.

מירב בן ארי: הממשלה עושה כאן תהליך.

<איתמר רז: אני חושב שזה צריך להיות תהליך שמשתף את כל המשרדים ומובל על ידי משרד ראש הממשלה.

<איתמר רז: זאת דעתי.

<איתמר רז: אני אומר לך עוד דבר.

<איתמר רז: מדברים כאן על חינוך.

<איתמר רז: בואו נסתכל על סימון ירוק.

<איתמר רז: סימון ירוק אומר שזה טוב.

<איתמר רז: מה אם ילד אוכל חמישה ירוקים?

<איתמר רז: זה טוב?

<איתמר רז: מה אם ילד הולך ורוצה לקנות המבורגר בלחמנייה?

<איתמר רז: איך הוא יודע אם זה טוב או רע?

<איתמר רז: מה אם הוא הולך לקולנוע ושותה קוקה קולה?

<איתמר רז: בגלל זה נלחמתי גם בוועדה, לצערי זה לא התקבל, על איור כפיות סוכר ואני מצטרף לדברים שאמרה כאן מיקי חיימוביץ'.

<איתמר רז: כל כך פשוט ללמד הורים וילדים את העניין של כמות.

<איתמר רז: תסמן כפיות סוכר, תצייר להם ותגיד להם שכשאתה עובר את השש-שבע כפיות, אתה מתחיל להזיק לעצמך.

<איתמר רז: כשאתה לוקח 32, אתה הורג את עצמך.

<איתמר רז: אתם יודעים מה זה עושה?

<איתמר רז: אתם יודעים איזה נזק זה עושה לילדים שלנו?

<איתמר רז: אתם בכלל לא מבינים.

<איתמר רז: אתה חייב לשלב את זה בחינוך בבתי הספר.

<איתמר רז: איך לא מלמדים בבתי הספר אורח חיים בריא?

<איתמר רז: לא מלמדים.

<איתמר רז: הילדים שלי בבתי הספר.

<איתמר רז: אין תכנית לימודים לאורח חיים בריא.

<איתמר רז: אני אומר לכם יותר מזה.

<איתמר רז: זה לא מספיק להגיד לילד סוכר זה רע, מלח זה רע וכולי.

<איתמר רז: הוא לא מבין כלום.

<איתמר רז: צריך ללמד אותו פיזיולוגיה, ביולוגיה, מה קורה בדיוק בכבד.

<איתמר רז: אם אני אסביר לכם כאן

<איתמר רז: חמש דקות מה קורה לכבד של מי שצורך שלושים כפיות סוכר ביום, אתם יודעים שכל מטופל שני שלי היום יש לו מחלת כבד קשה?

<איתמר רז: 160 אלף אנשים בישראל.

<איתמר רז: הבנתם?

<איתמר רז: מתוכם שלושים אלף ימותו או מצירוזיס או מסרטן הקיבה-כבד.

<איתמר רז: רק על הכבד סיפרתי לכם עכשיו.

<איתמר רז: לכן אין פשרות בדברים האלה.

<איתמר רז: צריך לעשות מלחמה שמשלבת לא רק רגולציה.

<איתמר רז: דרך אגב, דב חנין טעה כי הוועדה בראשותו של משה בר סימן טוב כן נתנה ארבע שנים להתארגנות.

<איתמר רז: כשאתה לוקח 22 גרם סוכר ואומר שזה בסדר, איזה בסדר?

<איתמר רז: אנחנו נותנים להם שלוש שנים להגיע למשהו שמתקרב לבסדר.

<קריאה: צריך להתחיל מיד ברמה השלישית.

<איתמר רז: אני אגיד לך למה אי אפשר.

<איתמר רז: גם על זה הוועדה דנה.

<איתמר רז: אמרו לנו התעשיינים שכשאתה מוריד מהר מדי, הקהל בורח.

<איתמר רז: אתה צריך להרגיל אותו לאכילה.

<איתמר רז: לכן מורידים לאט את המלח.

<איתמר רז: תוריד מהר, לא יקנו את זה.

<איתמר רז: לסיכום.

<איתמר רז: אני מאוד מודה.

<איתמר רז: אני מקווה, אלי אלאלוף, שאתה תיקח את זה כמשימת חייך, שאתה תמשיך בכנסת הבאה, שאתה תדאג שחברי הכנסת יפנימו.

<קריאה: יש לו תכניות אחרות.

<איתמר רז: רבותיי, תפנימו.

<איתמר רז: אין תקציב.

<איתמר רז: מישהו נתן תקציב?

<איתמר רז: יש 18 מיליארד דולר.

<איתמר רז: אני קורא על זה בעיתונים.

<איתמר רז: מישהו שם 500 מיליון דולר לשינוי אורח חיים בקרב תושבי ישראל?

אלי אלאלוף: אני רוצה להגיד לך שהעשרים מיליארד, הם כבר הפכו למאה מיליארד של ביקושים.

אלי אלאלוף: דוקטור חגי לוין, ההסתדרות הרפואית בישראל.

<חגי לוין: מזכיר איגוד רופאי בריאות הציבור בהסתדרות הרפואית.

<חגי לוין: קודם כל, אני רוצה להביע את הערכתנו העמוקה לשר ולמנכ"ל על המנהיגות שהם מפגינים תקופה ארוכה בקידום הנושא הזה בישראל.

<חגי לוין: באמת, נושא מרכזי שלא טופל באותה רמת רצינות קודם לכן.

<חגי לוין: צריך הרבה שרירים כנגד כל הגורמים שהם לא דואגים לבריאות הציבור.

<חגי לוין: אני לא מקבל את האמירה של לשכות המסחר.

<חגי לוין: אין ספק שכולנו דואגים לבריאות הציבור כי זה לא התפקיד שלכם.

<חגי לוין: זה התפקיד של מי שאמון על בריאות הציבור ואנחנו מחזקים את משרד הבריאות במאמצים.

<חגי לוין: הגישה חייבת להיות כוללנית ואני בטוח שזאת גם הכוונה של משרד הבריאות אבל אנחנו מזכירים שבנוסף לסימון חייבים למסות כדי שבסופו של דבר צרכן שבא לקנות, הוא יראה ויהיה לו יותר קל לבחור את המוצר הזול יותר שהוא יהיה גם בריא יותר.

<חגי לוין: צריך גם את זה לקדם ולא לוותר על העניין הזה.

<חגי לוין: גם בנושא של הפרסום והשיווק שלא ניתן לוותר עליו ועובדים על זה במקביל.

מירב בן ארי: לא הבנתי מה זה למסות.

מירב בן ארי: מוצרים בריאים?

<חגי לוין: לשני הכיוונים.

<חגי לוין: מוצרים מזיקים, למסות אותם.

מירב בן ארי: להטיל עליהם מס גבוה יותר.

<חגי לוין: כן.

מירב בן ארי: אם הוא קונה שוקולד, הוא ישלם יותר כי זה לא בריא.

<חגי לוין: למסות אותם.

<חגי לוין: מוצרים בריאים, כמו שאין מע"מ על פירות וירקות.

מירב בן ארי: אולי פשוט תיכנסו לסל של הצרכן, תלכו אתו לסופר ותגידו לו שעל מוצר כלשהו תשלם יותר כי הוא לא בריא.

אילן גילאון: נכון.

מירב בן ארי: תן לאנשים בחירה חופשית.

רחל עזריה: בסוף אנחנו משלמים עבור התרופות שלהם.

מירב בן ארי: תנו לאנשים לבחור.

רחל עזריה: אנחנו בסוף משלמים את התרופות.

אלי אלאלוף: סליחה, אני עושה כאן סדר.

אלי אלאלוף: מירב, יש לי בקשה.

אלי אלאלוף: הקשיבו לדברים שלך למרות שלא אהבנו אותם.

אלי אלאלוף: הקשבנו לך.

אלי אלאלוף: תקשיבי גם לדברים שאת לא אוהבת.

מירב בן ארי: אני מקשיבה אבל מותר לי לקרוא קריאות ביניים.

אלי אלאלוף: את לא מקשיבה.

אילן גילאון: את בעד להטיל מס על סיגריות?

מירב בן ארי: כמה שיותר על סיגריות.

אילן גילאון: זה לא אותו הדבר כאן?

<מיקי חיימוביץ': זה אותו הדבר.

<מיקי חיימוביץ': סוכר וסיגריה, זה אותו הדבר.

מירב בן ארי: אני לא מסכימה אתך.

<מיקי חיימוביץ': במקום לבתי חרושת, תלכי קצת לבתי חולים ואולי תקבלי תמונה אחרת.

מירב בן ארי: אני הולכת גם לבתי חולים.

מירב בן ארי: יש לי חדשות בשבילך.

מירב בן ארי: גם לבתי חולים אני הולכת.

אלי אלאלוף: דוקטור לוין, תמשיך.

<חגי לוין: אני מבקש את אותו זמן שקיבלו קודמיי.

<חגי לוין: אני אתייחס לדבריה של חברת הכנסת בן ארי.

אלי אלאלוף: לא.

אלי אלאלוף: את הזמן אני קובע.

אלי אלאלוף: זה לא בידיך.

<חגי לוין: אני מבקש.

<חגי לוין: אנחנו היום משלמים, הציבור משלם וכולנו משלמים, את המחיר במקום שהחברות הן אלה שצריכות לשלם.

<חגי לוין: כן, הן צריכות לשלם את המחיר של הנזקים הרפואיים.

<חגי לוין: מהפכה שהזכיר השר ליצמן בפתח דבריו, מהפכה לא עושים בשלבים.

<חגי לוין: אי אפשר לעבור מעל התהום בקפיצות מדורגות ואי אפשר בשיטת הסלאמי.

<חגי לוין: זה לא עובד.

<חגי לוין: לא רק שעכשיו יתקעו מקלות בגלגלים ויעכבו את החוק החשוב הזה, את התקנות, זמן רב אלא שכשהן סוף סוף יגיעו, אז יש שלב ראשון שרק דברים קיצוניים ביותר יסומנו במדבקות אדומות ואחר כך עוד 18 חודשים עד שנתרגל.

<חגי לוין: כולנו נתבלבל.

<חגי לוין: פתאום יהיו מדבקות על מוצרים אחרים, לא מבינים מה קורה ואחרי עוד 18 חודשים עוד שינוי.

<חגי לוין: אמרו כאן נציגי התעשייה שכל כך קשה להם להדפיס, אז למה לבלבל אותם?

<חגי לוין: בואו נעשה את זה פעם אחת כמו שצריך.

<חגי לוין: לא צריך לבלבל אף אחד.

<חגי לוין: כל מה שאנחנו אומרים, כתוב כאן על אף האמור בתקנת משנה, אז למה על אף האמור?

<חגי לוין: אם זה נכון, אם היום ברשתות השיווק רוב המזון או חלק גדול ממנו הוא מזיק וצריך להיות מסומן במדבקה אדומה, בוא נסמן אותו.

<חגי לוין: זאת המציאות ולמה להסתיר אותה?

<חגי לוין: למה לחכות עוד שלוש שנים?

<חגי לוין: יש לנו גם הערות אחרות ספציפיות והן מופיעות בנייר העמדה שלנו.

<חגי לוין: האמירה שהצרכנים הם שלנו, לא רק שהיא מקוממת אלא היא גם מעידה על ניגודי העניינים ואנחנו חושבים שזה לא נכון להזמין לוועדות הסדרה, ועדות המשנה כמו הוועדה של הגבלת פרסום ושיווק, את נציגי התעשייה כחברים כי יש ניגוד עניינים.

מירב בן ארי: למה?

מירב בן ארי: הם אלה שמייצרים את המוצרים.

<חגי לוין: הם לא צריכים לקבוע את הרגולציה.

מירב בן ארי: הם לא רלוונטיים לתעשייה הישראלית?

<חגי לוין: הם לא צריכים לקבוע את הרגולציה.

מירב בן ארי: מה לא רלוונטי בתעשייה הישראלית?

מירב בן ארי: הם אלה שמייצרים.

אלי אלאלוף: מירב, אני מבקש.

מירב בן ארי: אדוני, אני יכולה קריאת ביניים.

אלי אלאלוף: לא.

אלי אלאלוף: זאת לא קריאת ביניים.

מירב בן ארי: להוציא את התעשיינים מהסיפור הזה?

אלי אלאלוף: זאת דעתו והמשרד יחליט כפי שיחליט.

<חגי לוין: זאת דעתה של ההסתדרות הרפואית.

<חגי לוין: לגבי הסימון הירוק, צריך לחשוב על זה שוב.

<חגי לוין: לא בטוח שצריך סימון ירוק.

<חגי לוין: אפשר גם בלי הסימון הירוק.

<חגי לוין: תודה רבה.

אלי אלאלוף: אני מודה לך.

אלי אלאלוף: אני רוצה לומר לך שבאופן אישי מאוד למדתי מדבריך אבל המסמך שלך הגיע, אם אני לא טועה, היום.

<חגי לוין: הוא הגיע אתמול אבל אנחנו נפיק את הלקחים.

<חגי לוין: תודה רבה.

אלי אלאלוף: אנחנו נעבור עליו.

אלי אלאלוף: חברת הכנסת רחל עזריה.

רחל עזריה: תודה רבה אדוני היושב ראש.

רחל עזריה: מנכ"ל משרד הבריאות.

רחל עזריה: אני מברכת מאוד על המהלך.

רחל עזריה: יש כאן המון עבודה מאוד מאוד קשה שנעשתה גם על ידי משרד הבריאות וגם על ידך יושב ראש הוועדה.

רחל עזריה: זה מהלך שבעצם מבשיל כמה שנים וסוף סוף אנחנו רואים שהוא בא לידי ביטוי.

רחל עזריה: יש כמה דברים שחשוב לי לומר.

רחל עזריה: קודם כל, בישראל שיעור השמנת הילדים הוא אחד הגבוהים ב-OECD.

רחל עזריה: אנחנו לא יכולים להתעלם מזה.

רחל עזריה: לנו כהורים יש אחריות כלפי הילדים, יש לנו אחריות כלפי הדור הבא, יש לנו אחריות לבריאות במדינה.

רחל עזריה: בסוף אנחנו משלמים את התרופות של כולם.

רחל עזריה: יש לנו ביטוח בריאות ממלכתי.

רחל עזריה: את שואלת האם אנחנו צריכים להחליט עבור אנשים מה הם אוכלים – אנחנו לא צריכים להחליט אבל יש לנו גם את האחריות לבריאות של כלל אזרחי מדינת ישראל וחלק מזה, נכון, גם האוכלים, ברגע שהבנו שזה נושא שהוא מאוד משמעותי.

רחל עזריה: אני העברתי בזמנו, יחד עם יושב ראש הוועדה ועם משרד הבריאות, את המהלך של האוכל הבריא בצהרונים.

רחל עזריה: גם זה היה קשה.

רחל עזריה: זה היה בהתחלה קשה מול חברות הקייטרינג וזה גם היה קשה לפעמים מול ההורים ולפעמים מול הילדים אבל חברות הקייטרינג עכשיו, אחרי שכל המהלך נגמר, אחרי שעשר שנים עסקתי בזה בעיריית ירושלים, הן הודו לי כי הן אמרו שעד אז כל הורה היה מגיע עם הדרישות שלו והיה בטוח שהוא יציל את העולם אם בדיוק מה שהילד שלו צריך לאכול הוא אוכל, ועכשיו יש סטנדרטיזציה.

רחל עזריה: במובן הזה, גם לכם יצרני המזון אני אומרת, יש כאן מהלך של סטנדרטיזציה שבהתחלה הוא נראה קשה אבל בסופו של דבר הוא מהלך שהוא מועיל לכולם כי כולם מבינים מה כן, מה לא, מה לגיטימי, מה לא לגיטימי.

רחל עזריה: יש כללים, אי אפשר לעשות עליהום על איזו חברה של מזון כי יש בה משהו, כי יש כללים שמשרד הבריאות קבע.

רחל עזריה: תמיד תוכלו לומר שאתם פועלים לפי הכללים ואתם בסדר.

רחל עזריה: במובן הזה אולי ההתחלה היא קשה, אבל בהמשך יהיה הרבה יותר טוב.

רחל עזריה: לעניין הזה של מה הילדים מבינים, מה לא ומה אנחנו קוראים מאחור בסימון ומה לא, ישבנו בארוחת ערב ופתאום הבת שלי שהיא בת שבע, בכיתה ב', שאלה אותי מתי יתחילו המדבקות של הירוק והאדום.

רחל עזריה: אני לא הבנתי מאיפה זה בא ואיך הבת שלי יודעת על כך, ואני לא דיברתי אתה.

רחל עזריה: אני אספר לכם ששנה קודם מנכ"ל משרד הבריאות הגיע לבית הספר בו לומדים הילדים שלי.

<משה בר סימן טוב: גם הילדים שלי.

רחל עזריה: נכון.

רחל עזריה: הוא הגיע לבית הספר והסביר לילדים.

רחל עזריה: הילדים, רק כדי להסביר כמה זה חשוב, ואני מבינה את העניין של כפיות סוכר ואני גם בעד, אבל הירוק והאדום, בסוף הילדים יבינו את זה.

רחל עזריה: הטבלאות האלה שנמצאות מאחור, בינינו, זה ממש למתקדמים.

רחל עזריה: להבין כמה גרם אכלת, כמה נתרן בתוך הגרם, לגבי הסוכר אתה לא יודע ואתה צריך לעשות את החשבון לפי הפחמימות ולנסות להבין ולנחש כמה פחמימות מורכבות וכולי, ממש הרבה יותר מדי מסובך.

רחל עזריה: הילדים יבינו ואני מאמינה שילדים לומדים ועוברים את האדפטציה בצורה מאוד מאוד מהירה.

רחל עזריה: הדבר האחרון, לגבי אירופה.

רחל עזריה: ידידינו באירופה.

רחל עזריה: אני צריכה לומר שאני חושבת שהחשש שלכם הוא מאוד לא מוצדק.

רחל עזריה: זה לא ישנה את מערכת היחסים הכלכלית בינינו בנושא היצוא והיבוא.

רחל עזריה: מה שזה כן יעשה, זה יגרום לאירופה לעשות תמהיל מוצרים אחר שמיובא לישראל.

רחל עזריה: כולנו מטיילים באירופה, אנחנו מאוד אוהבים את היבשת שלכם, ובסופרמרקטים אני בדרך כלל נוטה לראות אוכל הרבה יותר בריא מזה שאני רואה בישראל.

רחל עזריה: זאת אומרת, הכלכלה האירופאית נשענת על מזון הרבה יותר בריא.

רחל עזריה: לכן אני ממש לא דואגת.

רחל עזריה: פשוט התמהיל ישתנה והיבוא לכאן ישתנה ואני חושבת שהכול יבוא על מקומו בשלום.

רחל עזריה: אני מבינה ששינויים תמיד מלחיצים אבל אני חושבת שכאשר אנחנו חושבים רגע אחד על זה, אנחנו רואים שאנחנו באמת בסוף דואגים לעתיד של הילדים שלנו ודואגים גם לעתיד של הכלכלה הישראלית ולבריאות של עם ישראל ושל מדינת ישראל, ובמיוחד של האנשים שלא יכולים לקחת בוקר ולהגיע לכאן ושל אוכלוסיות שרוצות לדאוג לבריאות של הילדים שלהן אבל לא תמיד יודעות איך.

רחל עזריה: אני אסיים בסיפור קצר.

רחל עזריה: כשהייתי סגנית ראש עיריית ירושלים, הייתי אחראית על כל הנושא של הבריאות.

רחל עזריה: עשינו מהלך עם אימהות חרדיות לעזור להן להבין איך בסכום קטן מצליחים לעבור לתזונה הרבה יותר בריאה.

רחל עזריה: זה היה הקורס הכי מפוצץ עם רשימות המתנה מטורפות.

רחל עזריה: זאת אומרת, הציבור רוצה לאכול אוכל בריא והתפקיד שלנו הוא להקל עליו לעשות את המהלך הזה.

רחל עזריה: תודה.

רחל עזריה: אני מתנצלת, אני צריכה להמשיך לוועדה אחרת.

אלי אלאלוף: תודה.

אלי אלאלוף: ראובן שליסל.

אלי אלאלוף: תציג את עצמך לפרוטוקול.

<ראובן שליסל: אני מופיע כאן כסגן נשיא איגוד לשכות המסחר וראש ענף המזון באיגוד לשכות המסחר המקביל לחברי שלום זידלר מהתאחדות התעשיינים וגם כבעל חברה פרטית אבל אין ניגוד אינטרסים.

<ראובן שליסל: כבוד היושב ראש, מנכ"ל משרד הבריאות אתו נפגשתי כבר כמה פעמים וגם עם השר.

<משה בר סימן טוב: בניגוד למה שנאמר, כאילו לא ישבנו.

<ראובן שליסל: לא.

<ראובן שליסל: לא אמרתי בניגוד.

<ראובן שליסל: אמרתי שנפגשתי.

<דן כרמלי: לא היינו חברים בוועדת ההסדרה.

<דן כרמלי: זה כל מה שאמרתי, חברי.

<דן כרמלי: לא אמרתי משהו אחר וזאת עובדה.

<ראובן שליסל: נפגשנו כדי להבהיר את הדברים וגם קיבלתי באחת הישיבות הודעה מאחת הנציגות – הגברת רונית – לפיה לא יקרה אסון אם תסגור את העסק שלך.

<משה בר סימן טוב: היא לא אמרה את זה.

אלי אלאלוף: לא חשוב.

אלי אלאלוף: בואו נמשיך.

<ראובן שליסל: 580 עובדים.

<ראובן שליסל: נשלח אותם הביתה.

<ראובן שליסל: אבל לא משנה, בוא נמשיך הלאה.

אלי אלאלוף: חבר'ה, אלך תביאו את זה לדמגוגיה.

<ראובן שליסל: חבר הכנסת אלאלוף, יש דברים שגירסה דינקותא, אתה לא שוכח אותם.

<ראובן שליסל: מה אני אגיד לך? וזה עד היום.

<ראובן שליסל: נמשיך הלאה.

<ראובן שליסל: זה מה ששמעתי בישיבה.

<ראובן שליסל: לשכת המסחר מסכימה חד משמעית בחשיבות קידום סביבה תזונתית בריאה לכולם.

<ראובן שליסל: אני מסכים עם הדוברים, עם שלום ועם כל הדוברים האחרים שהבריאות של הילדים, הנכדים, כל יוצאי חלצינו, חשובה מאוד לעתיד.

<קריאה: גם שלנו.

<ראובן שליסל: ברור.

<ראובן שליסל: הבריאות חשובה לעתיד שלנו, של המדינה והתפתחותה.

<ראובן שליסל: זה פחות בתי חולים ופחות טיפולים.

<ראובן שליסל: אני מסכים חד משמעית.

<ראובן שליסל: אני לפחות נוהג בכיוון הזה.

<ראובן שליסל: יש לי כמה דברים.

<ראובן שליסל: אמר שלום ידידי שלעשות שינוי, זה סיפור גדול.

<ראובן שליסל: לשנות את המוצרים, זה סיפור גדול, ואני מסכים אתו במאה אחוזים.

אלי אלאלוף: זה לא שינוי המוצרים.

אלי אלאלוף: זה סימון המוצרים.

<ראובן שליסל: האריזות.

<ראובן שליסל: סליחה.

<ראובן שליסל: האריזות.

<ראובן שליסל: גם המוצרים.

<ראובן שליסל: הם בריאים יותר.

<ראובן שליסל: דרך אגב, אני יודע שמהפכה ראשונה בנושא הבריאות בנושא סוכר נעשתה על ידינו כאשר פעם גומי לעיסה היה כולו עם סוכר ואנחנו הכנסנו לישראל גומי לעיסה אורביט ואחר כך מנטוס שהוא ללא סוכר והוא עשה מהפכה אדירה בשוק.

<ראובן שליסל: נמצא כאן פרופסור רז והוא יכול לומר לכם מה נעשה שם.

<ראובן שליסל: אנחנו הובלנו את המהפכה בשוק הישראלי, כך שאי אפשר להגיד שאנחנו לא דואגים לבריאות או שאנחנו אינטרסנטים.

אלי אלאלוף: אף אחד לא אמר.

אלי אלאלוף: דבר לעניין.

<ראובן שליסל: כן.

<ראובן שליסל: לעשות שינוי של היצרנים המקומיים למוצרים, לאריזות, מה שנקרא אריזות, עבודה קשה ואני יודע מה זה.

<ראובן שליסל: זה לא קל.

<ראובן שליסל: לנו יש גם מותג פרטי ואנחנו עושים שינויים וזה בכלל לא קל.

<ראובן שליסל: מה יעשו היצרנים הבינלאומיים של מותגי על, שיש להם בכל העולם אריזה והם לא עושים אריזות מיוחדות לישראל אלא מדביקים תווית מאחור?

<ראובן שליסל: הם יתחילו להדביק תוויות לפנים.

<ראובן שליסל: הרי זה מה שיקרה.

<ראובן שליסל: ההוצאה היא ענקית.

<ראובן שליסל: שמעתי כאן פתרון להצעה הזאת.

<ראובן שליסל: אמר מר משה בר סימן טוב או יותר נכון מישהו פנה לגבי קרן.

<ראובן שליסל: יש איזו קרן לתעשייה.

<ראובן שליסל: אין סיבה בעולם כאשר היבוא היום מהווה חלק כל כך גדול מהמזון בישראל, בוא נגיד שגם הרבה יצרנים מקומיים מייבאים בכמויות יותר מכפי שהם מייצרים, אז אין סיבה שבקרן לא ייהנו גם היבואנים או כל מי שמייבא.

<ראובן שליסל: .

אלי אלאלוף: עוד לא קמה הקרן.

אלי אלאלוף: אל תמכור אותה.

<ראובן שליסל: שמעתי שיש קרן.

אילן גילאון: יש קרן, קוראים לה ממשלת ישראל וכדאי להשתמש בה מדי פעם כשצריך לעשות חיסונים.

אילן גילאון: זאת רגולציה.

אילן גילאון: הדבר הזה.

<ראובן שליסל: לסיום.

<ראובן שליסל: אני אומר שבכל העולם, אי אפשר להגיד לאדון הנכבד שהגיע שלא דואגים לבריאות.

<ראובן שליסל: אני מסכים שאתה מסתובב בחוץ לארץ אתה רואה מוצרים בריאים ומוצרים פחות בריאים כמו שאצלנו בארץ.

<ראובן שליסל: הכיוון הוא נכון אבל צריך לעשות אותו במחשבה חכמה ולראות איך לעזור לשינויים מבחינת התוויות, מבחינת האישור והדברים האלה.

<ראובן שליסל: תודה.

אלי אלאלוף: תודה רבה.

אלי אלאלוף: דוקטור דורית אדלר.

אלי אלאלוף: תציגי את עצמך.

<דורית אדלר: תודה רבה על זכות הדיבור.

<דורית אדלר: אני יושבת ראש ועדת ההיגוי של הפורום הישראלי לתזונה בת קיימא והמועצה הלאומית לביטחון תזונתי ביקשה שאני אייצג גם אותה בפגישה הזאת.

אלי אלאלוף: הם היו חסרים לי כאן.

<דורית אדלר: אני התזונאית הראשית של המועצה הלאומית לביטחון תזונתי.

<דורית אדלר: קודם כל, לברך את משרד הבריאות.

<דורית אדלר: אין ספק שלראשונה שמתם את הנושא הזה על השולחן וצריך להגיד שזאת תזונה, אנחנו נפרדים כרגע מהפעילות הגופנית, היא חיונית אבל אנחנו מדברים כאן על התחלואה הנובעת מהתזונה המזיקה.

<דורית אדלר: אני רוצה לומר כאן כמה משפטים שאני חושבת שהם מאוד משמעותיים.

<דורית אדלר: יצרני המזון העיקריים הם החקלאים.

<דורית אדלר: הם לא תעשיית המזון.

<דורית אדלר: רוב המזון שמיוצר על ידי תעשיית המזון, כשאנחנו מסתכלים על הפירמידה המומלצת של התזונה הים תיכונית, הם נמצאים בקצה.

<דורית אדלר: אנחנו צריכים לשמור קודם כל על החקלאים ויש דיון, נדמה לי, בוועדת הכלכלה בשעה 13:00 גם על נושאים של מחירים.

<דורית אדלר: נושא נוסף.

<דורית אדלר: צריך לומר שחלק גדול מהמוצרים שאנחנו רוצים שיפחיתו את הרכיבים התזונתיים המזיקים – קרי, מלח וכיוצא באלה דברים – לא הופכים אותם ליותר בריאים.

<דורית אדלר: הם הופכים אותם לקצת פחות מזיקים.

<דורית אדלר: כמו שפרופסור רז שאל, אם כמה מדבקות ירוקות יהיו, אנחנו נישאר במגיפות ההשמנה, הסוכרת וכיוצא באלה דברים.

<דורית אדלר: נשאלת כאן שאלה כבדה והיא האם המדבקה הירוקה, לא צריך לא לשים אותה כי היא תהיה פתח לשיווק ופרסום.

<דורית אדלר: ברור תחת איזה לחצים אתם עובדים.

<דורית אדלר: אני רוצה לקחת מוצר אחד שנדמה לי שלגביו יש כאן שינוי בתקנות.

<דורית אדלר: עטפתי אותו אבל בכל זאת אני רוצה להזכיר לכם את הרכיב הראשון של המוצר הזה – אבקת סירופ תירס.

<דורית אדלר: אם היה יושב כאן כבוד השר, זה נכלל באותה מילה חדשה שנדמה לי האקדמיה קבעה, מזלולת.

<משה בר סימן טוב: בעברית ג'נאק פוד.

<דורית אדלר: דרך אגב, לי יש מילה אחרת, משמון, אבל לא הספקתי לתת אותה לאקדמיה.

<דורית אדלר: משמים ותורם להשמנה.

<דורית אדלר: זאת אומרת, אני כבר מקדימה לדיון הבא, לשקול טוב האם השינוי שרוצים לעשות לגבי אותן תערובות של חומרים מזיקים שהם למעשה מיותרים לחלוטין לאזרח.

<דורית אדלר: אם אנחנו רוצים דרך אגב חברת הכנסת בן ארי לחסוך לציבור מאה מיליון שקלים לשנה, אין שום צורך בדבר הזה, לא בבישול ולא בשום דבר אחר.

<דורית אדלר: לסיכום.

<דורית אדלר: הנושא הזה של הסימון הוא חיוני והוא חשוב.

<דורית אדלר: אנחנו, גם בפורום וגם במועצה לביטחון תזונתי, חושבים שצריך ללכת ישר לרמה השלישית.

<דורית אדלר: אני עמדתי בראש ועדת המזון של האגודה הישראלית לסוכרת במשך 13 שנים בהתנדבות.

<דורית אדלר: הקריטריונים שקבענו לפני עשרים שנים הקדימו בשני דורות את כולם והם עדיין הרבה יותר משמעותיים מהקריטריונים שנקבעים היום ב-2017.

<דורית אדלר: אפשר לעשות את זה, התעשייה עשתה את זה, כל מה שנושא את הסימון של האגודה הישראלית לסוכרת נמצא.

<דורית אדלר: ניקח את הקריטריונים של השלב השלישי.

<דורית אדלר: אנחנו קוראים לקפוץ ישר לשלב השלישי.

<דורית אדלר: לא תצטרכו לעשות כאן את האדפטציות הנדרשות.

<דורית אדלר: אני רוצה לומר שאני לא יודעת איך הולכים לישון בשקט כשיודעים שאלפיים אנשים בשנה מתים מהמזון הזה.

<דורית אדלר: אני פשוט לא יודעת איך עושים את זה.

<דורית אדלר: עוד משפט אחד אחרון.

<דורית אדלר: מי שאמר שביטחון תזונתי לא פחות משמעותי מביטחון ביטחוני, היה אפרים הלוי שאמר זאת בזמנו.

<דורית אדלר: הנושא של ביטחון תזונתי הוא חלק מהעניין הזה.

<דורית אדלר: אנחנו ראינו שהמחלות דוהרות בקרב השכבות החלשות.

<דורית אדלר: הסוכרת, כל בן אדם רביעי בשכבות החלשות הוא סוכרתי.

<דורית אדלר: הנטל הכלכלי של זה הוא אדיר אבל זאת גם מחלה שעוברת לדור הבא כי סוכרת הריונית מעבירה, גם השמנה וכולי.

<דורית אדלר: אנחנו נמצאים כאן עם שעון חול וכל שנה שעוברת, אלפיים אנשים מתים.

<דורית אדלר: אני לא יודעת, במדינת ישראל אם אלפיים אנשים מתים כשאפשר למנוע את זה, מקימים ועדת חקירה.

<דורית אדלר: אני מודה למשרד הבריאות ואנחנו תומכים בכם.

<דורית אדלר: אנחנו אתכם בכל מה שצריך.

אלי אלאלוף: תודה.

אלי אלאלוף: נציג הרשתות.

<נמרוד הגלילי: תודה לך כבוד היושב ראש.

<נמרוד הגלילי: אני מנהל את תחום של רשתות שיווק המזון בלשכת המסחר.

<נמרוד הגלילי: אני חייב לפתוח ולומר שככלל הרשתות מברכות על כל מהלך שייטיב עם בריאות הציבור.

<נמרוד הגלילי: נאמר כאן בתחילה שיש כאן כוונה לעשות איזשהו שינוי לתוספת החמישית ואני לא יודע לאיזה כיוון זה הולך.

<נעה בן שבת: כרגע הם לא דנים בזה.

<נמרוד הגלילי: זה בסדר שלא דנים בזה, אבל אני חייב לומר כי יכול להיות שיכניסו את זה אחר כך.

אלי אלאלוף: לא.

אלי אלאלוף: בינתיים זה לא קיים.

אלי אלאלוף: אני אומר בינתיים.

אלי אלאלוף: לא מתחייב.

<נמרוד הגלילי: צריך להבין שהרשתות כרגע לא יכולות לוודא על כל מוצר ומוצר האם הוא מסומן כמו שצריך או לא.

<נמרוד הגלילי: האחריות לסימון המוצר היא של היצרנים ושל היבואנים השונים.

<נמרוד הגלילי: הרשתות הן אלה שמקבלות את המוצר ויש הבדל בין למכור מוצר שהוא בר תוקף או לא בר תוקף אבל להתחיל לוודא אם סומן נכון ולהסתכל, זה אומר להגדיל את כל מערך האיכות של כל הרשתות ולא ניתן יהיה לבצע את זה.

<נמרוד הגלילי: זו משימה שהיא אינה ברת יישום.

<נמרוד הגלילי: אם בכל זאת רוצים שלרשתות יהיה סוג של אחריות, ואנחנו לא בורחים מאחריות ברשתות המזון, אפשר לדרוש מהרשתות לבקש מכל ספק ומכל יצרן ומכל יבואן שיעביר מסמך מסודר, משפטי כזה או אחר, שכל המוצרים שהוא מספק מסומנים בהתאם לתקנות ובצורה כזאת החובה נשארת חובה של היצרנים כי כך זה צריך להיות ולא יכולים להעביר את החובה ולהתחיל להגדיל את האחריות של רשתות המזון.

אלי אלאלוף: תודה.

אלי אלאלוף: חברת הכנסת נורית קורן.

נורית קורן: אני רוצה לברך את השר ליצמן וגם את המנכ"ל שעושים עבודה מצוינת.

נורית קורן: אנחנו צריכים להילחם בהשמנה וכבר מגיל צעיר.

נורית קורן: לכן צריך להכניס את החינוך ויחד לשלב עם משרד החינוך ועם משרד הבריאות ולמנוע את השמנת היתר ואחר כך את הפרעות האכילה.

נורית קורן: נכון, בסך הכול בסופו של יום קופת המדינה היא זו שמשלמת עבור האנשים החולים ואנחנו צריכים יותר ויותר ללכת ולהנהיג את התזונה הבריאה ואת התזונה בת קיימא, התזונה הים תיכונית שהיא מאוד מאוד חשובה.

נורית קורן: דיברו כאן היצרנים על שינוי פסי ייצור.

נורית קורן: כן.

נורית קורן: כמו שאנחנו מכניסים ומגוונים אוכל חדש ומכניסים לכאן כל מיני דברים, אנחנו צריכים גם לקחת את המזון הבריא בצורה הזאת ולייצר כמה שיותר דברים שיהיו בריאים.

נורית קורן: הכי חשוב באמת זה לשכבות החלשות שלא לזרוק את הוואפל הזה שהילדים החרדים מקבלים בשקית של השבת, את הוואפל ואת הדברים האחרים שמלאים סוכר.

נורית קורן: אנחנו צריכים לשלוט בדברים האלה.

אלי אלאלוף: שם לא יהיה סימון אדום.

נורית קורן: אנחנו צריכים לגדל דור בריא וזה מה שחשוב.

נורית קורן: אם יהיה סימון אדום או ירוק, אנחנו צריכים לעשות את הכול ולבוא גם לטובת היצרנים ולעשות את זה בשיתוף פעולה שלא תסב נזק ואנחנו כצרכנים נוכל לקבל וזה לא יהיה על חשבוננו.

נורית קורן: הדבר החשוב הוא שאם מורידים סוכר ששמענו שהוא סוכר, לא להביא לנו אותו בסוכר אחר ושהוא יהיה רשום בצורה אחרת שלא נדע עליו.

נורית קורן: זה מאוד מאוד חשוב.

נורית קורן: תודה רבה.

אלי אלאלוף: תודה.

אלי אלאלוף: ברשותכם, כמה מלים.

אלי אלאלוף: אני חייב לומר לכם שבתפקידי הקודם לפני כמה שנים יחד עם קופת חולים מכבי התחלנו בדימונה תכנית שנקראת עיר בריאה.

אלי אלאלוף: אני רוצה להעביר התרשמות אישית.

אלי אלאלוף: ההצלחה הכי גדולה הייתה בזכות זה שיום אחד אימא אחת אמרה לי שהבן שלי נהיה דיקטטור של המקרר.

אלי אלאלוף: הוא פותח את המקרר ולבד הוא זורק.

אלי אלאלוף: זאת אומרת שמי שרוצה להתמודד עם אוכל לא מוצלח ולא טוב, רק דרך החינוך.

אלי אלאלוף: שום סימן ושום מדבקה לא יתקנו את זה.

<קריאה: בדיוק כך.

אלי אלאלוף: רק חינוך.

אלי אלאלוף: הם עושים עבודה טובה.

אלי אלאלוף: אני מכיר בית ספר בבאר שבע ומקומות אחרים.

אלי אלאלוף: רק דרך החינוך.

אלי אלאלוף: כל מי שמתעסק גם בפרסום של מוצרים, שיחשוב קצת על החינוך כשהוא מפרסם את הדברים.

אלי אלאלוף: אם תבינו את זה, גם התעשיינים, גם היצרנים, גם היבואנים למיניהם, תבינו שיש לכם גם אחריות ציבורית ובריאותית לא פחות מכל אחד מאתנו.

אלי אלאלוף: אל תמכרו בכל מחיר.

אלי אלאלוף: אל תייצרו בכל מחיר.

אלי אלאלוף: תייצרו לפי מה שהייתם רוצים שהבן שלכם יאכל ואז תראו שהעולם משתנה.

אלי אלאלוף: אתם רואים אותי, אתם מבינים שבכל מה שאמרתם אתם מתכוונים אלי.

אלי אלאלוף: חבר'ה, זה עניין של חינוך.

אלי אלאלוף: מי שלא קיבל את זה בילדותו, אכל אותה כל חייו.

אלי אלאלוף: לכן אני אומר שהתפקיד שלנו, של כולנו, כל אחד בתחומו הוא – ואני יודע שזאת אוטופיה – שייקח גם אחריות על החינוך של הילדים שלנו.

אלי אלאלוף: אנחנו צריכים שהוועדה המייעצת תסיים את עבודתה.

אלי אלאלוף: פרופסור גרוטו, אתה אחראי על זה.

<איתמר גרוטו: משרד הכלכלה אחראי אבל אני שם.

אלי אלאלוף: תדאג לזה.

אלי אלאלוף: למשרד הכלכלה יש כאן נציג.

אלי אלאלוף: תסיימו את העבודה שלכם שם.

מירב בן ארי: אדוני, אתה יכול לבדוק מה עם הקרן של המפעלים הקטנים?

אלי אלאלוף: רשמתי לעצמי לטפל בזה.

אלי אלאלוף: אני לא מעז להטיל את זה עליך כי תכעסי אלי.

מירב בן ארי: מה פתאום?

מירב בן ארי: אתה יודע שלא.

אלי אלאלוף: אני רוצה לומר עוד דבר.

אלי אלאלוף: אנחנו צריכים להסביר לכם.

אלי אלאלוף: חברים, לכנסת יש גם בירוקרטיה משלה.

אלי אלאלוף: הזמנים הנדרשים.

אלי אלאלוף: הוועדה הזאת לשמחתי היא מאוד עמוסה בנושאים מאוד מרכזיים ולמרות זאת אנחנו נעשה הכול כדי לקדם את הנושא ולכן הדיון הבא יארך שלוש שעות ויתקיים תוך שבועיים.

אלי אלאלוף: בדיון הבא אנחנו נתחיל בקריאת התקנות.

אלי אלאלוף: למי שלא קיבל את רשות הדיבור היום, ראיתם שכל אחד ניסה לצמצם את עצמו, יוכל לקבל אותה בדיון הבא.

אלי אלאלוף: ברשותך, אדוני המנכ"ל, תסכם בבקשה.

<משה בר סימן טוב: תודה אדוני היושב ראש על הדיון, ושוב, לאורך כל הדרך על הרוח הגבית שאתה נותן לנו.

<משה בר סימן טוב: אני אתייחס לכמה מהדברים שנאמרו כאן.

<משה בר סימן טוב: השיח שקורה במקום הזה ובמדינת ישראל קורה בעוד מדינות בעולם.

<משה בר סימן טוב: הוא לא קורה רקד בצ'ילה ובעוד כמה מדינות בדרום אמריקה.

<משה בר סימן טוב: הוא קורה בקנדה, הוא קורה בצרפת, הוא קורה באיטליה, הוא יקרה בסוף גם בארצות הברית.

<משה בר סימן טוב: בסוף המדינות שמסתכלות נכוחה על הנתונים, אין קיימות לחברה שיש בה שבעים אחוזים עודף משקל ואוביסיטי.

<משה בר סימן טוב: לא יהיו חברות כאלה.

<משה בר סימן טוב: הן תכחדנה את עצמן.

<משה בר סימן טוב: זה מנגנון השמדה עצמי שאנחנו שמנו לעצמנו.

<משה בר סימן טוב: זה לא עוד קצת עומסים במיון, עוד קצת התקפי לב או עוד קצת אינסולין לסוכרת.

<משה בר סימן טוב: אלה אנשים עם בעיות ממש מורבידיות, בעיות שהן ממש פוגעות פגיעה אנושה ביכולת שלהם לתפקד.

<משה בר סימן טוב: אנחנו רואים ילדים

<משה בר סימן טוב: עם מחלות שפעם היינו רואים אצל הסבים והסבתות שלנו.

<משה בר סימן טוב: מי חלם שנראה אצל ילד בן חמש סוכרת טייפ 2, שנראה כבד שומני אצל ילדים בני חמש?

<משה בר סימן טוב: זאת המציאות שלנו.

<משה בר סימן טוב: אנחנו עומדים בפני שבר בריאותי, חברתי, כלכלי.

<משה בר סימן טוב: אנחנו לא נתפקד כחברה, אם נמשיך כך.

<משה בר סימן טוב: כל אחד מסתכל על זה מהזווית שלו.

<משה בר סימן טוב: ההתאמות שהוא צריך לעשות והמדבקה שהוא צריך להדביק או השינוי בעטיפה שהוא צריך לעשות.

<משה בר סימן טוב: בואו נסתכל על הדבר היותר גדול.

<משה בר סימן טוב: בסוף האזרחים במדינה והצרכנים שלכם הם גם אנשים שאתם צריכים שהם יישארו כאן.

<משה בר סימן טוב: אם לא נדע לתת לציבור את מה שהוא צריך, כמו שאמרתי, אנחנו נכחיד את עצמנו ולכן צריך כאן לדעת לשים את כל השיקולים קצרי הטווח האלה בצד.

<משה בר סימן טוב: אנחנו עושים את ההתאמות, מתן זמן ודברים אחרים, ואני גם אגיע לזה, אבל יש כאן מטרה גדולה.

<משה בר סימן טוב: ביקשתי מפרופסור רונית אנדוולט את הנתונים.

<משה בר סימן טוב: בשנת 2004 שיעור ההשמנה היה 14 אחוזים.

<משה בר סימן טוב: היום הוא 24, 25 אחוזים.

<משה בר סימן טוב: לא עברנו איזשהו תהליך אבולוציוני בזמן הזה.

<משה בר סימן טוב: גוף האדם לא השתנה כל כך אבל הנתונים על ההשמנה הם פשוט בפריחה אקספוננציאלית שאנחנו לצערנו גם לא רואים את ההתקרבות לאיזושהי התיישרות בנתונים.

<משה בר סימן טוב: זה הולך ועולה.

<משה בר סימן טוב: אנחנו חייבים לנקוט בצעדים משמעותיים.

<משה בר סימן טוב: הצעד הזה בעיני הוא לא כזה דרסטי.

<משה בר סימן טוב: הוא חשוב ומשמעותי והוא לא כזה דרסטי אבל אנחנו צריכים לעשות צעדים משמעותיים, אחרת זה לא יהיה.

<משה בר סימן טוב: לגבי כל הטענות, אני מכבד את היצרנים, מכבד את היבואנים וגם אם אמרתי הערות ביניים, אני לא קונה את הלך האימים הזה של התייקרות.

<משה בר סימן טוב: ראשית, זה לא יקר.

<משה בר סימן טוב: אנחנו בדקנו את זה.

<משה בר סימן טוב: זה לא עולה הרבה כסף.

<משה בר סימן טוב: שנית, לא יקרה כלום אם אתם תשנו את תמהיל המוצרים שאתם מייבאים.

<משה בר סימן טוב: יש הרבה מאוד מוצרים בעולם, הרבה מאוד מהם הם פחות מזיקים ואפילו מזינים יותר.

<משה בר סימן טוב: אתם יכולים להביא אותם.

<משה בר סימן טוב: לא יקרה כלום אם אנשים יצרכו פחות מוצרים לא בריאים.

<משה בר סימן טוב: אף אחד לא חייב לאכול את המוצרים האלה כדי לשרוד.

<משה בר סימן טוב: אנחנו לא מדברים כאן על משהו שהוא חיוני להישרדות שלנו.

<משה בר סימן טוב: אתם יכולים להתאים את המוצרים שאתם מייבאים, אנחנו יכולים להתאים את המוצרים שאנחנו צורכים, לא תהיה שום השפעה על יוקר המחייה במדינת ישראל.

מירב בן ארי: אתה אומר שזה לא יהיה יותר יקר.

<משה בר סימן טוב: לא בגלל זה.

מירב בן ארי: יותר יקר כבר לא יכול להיות.

<משה בר סימן טוב: יכול להיות כאן גם יותר זול וגם יותר בריא.

<משה בר סימן טוב: בסוף תהליך שמקלפים בו את הדגן, הוא לא תהליך שמוזיל את העלויות.

<משה בר סימן טוב: הוא תהליך שמייקר את העלויות אבל התרגלנו לעשות את זה.

<משה בר סימן טוב: אני רק אומר משפט אחרון.

<משה בר סימן טוב: אנחנו עשינו תהליך מאוד ארוך עם הרבה מאוד שותפים.

<משה בר סימן טוב: אני מבין שהרבה פעמים מסתכלים על הפשרות שאנחנו עושים אבל אני אומר לכם שאני כגורם מקצוע, ולא רק אני אלא כל גורמי המקצוע שנמצאים כאן מהמשרד, שלמים עם התוצאה הזאת שמונחת בפניכם, גם עם הזמנים שנתנו.

<משה בר סימן טוב: אני יודע שאנחנו רוצים לראות כבר את המהפכה קורית אבל אנחנו צריכים להבטיח שהמהפכה אכן תקרה.

<משה בר סימן טוב: לפעמים הפקטור שאנחנו נותנים הוא לתת עוד זמן.

<משה בר סימן טוב: מכל הדברים שאנחנו יכולים להתפשר עליהם, לתת עוד זמן לתעשייה בהנחה שבאמת היא משתמשת בזה לעשות רפורמולציה במוצרים.

<משה בר סימן טוב: בעיני זה דבר ראוי.

<משה בר סימן טוב: שוב, זה המודל הישראלי ולא המודל הצ'יליאני אבל גם בצ'ילה המהלך היה מדורג וגם בצ'ילה ראינו שעצם הכניסה לתוקף של התקנות הביאה לרפורמולציה של יותר מ-1,500 מוצרים.

<משה בר סימן טוב: אם התוצאה של הזמן שאנחנו נותנים תהיה רפורמולציה ושינוי תמהיל המוצרים שמיובאים, תבוא על כולנו הברכה.

<משה בר סימן טוב: כולם כאן דיברו על חינוך.

<משה בר סימן טוב: אני באמת חייב להזכיר שוב את השותפות האמיצה שלנו עם עירית ליבנה במשרד החינוך.

<משה בר סימן טוב: הערב מנכ"ל משרד החינוך ואני יושבים על תכנית לקידום בריאות במערכת החינוך שזה בהמשך לדברים שאנחנו עושים, אבל גם זה חינוך.

<משה בר סימן טוב: ברגע שאנחנו מנגישים מידע, אנחנו מחנכים אנשים להסתכל על מה שהם צורכים ולבחור בריא.

<משה בר סימן טוב: זה חלק מחינוך.

<משה בר סימן טוב: שוב, תודה רבה ליושב ראש, תודה רבה לוועדה ואנחנו מצפים לסיים את התהליך כמה שיותר מהר.

אלי אלאלוף: תודה רבה.

אלי אלאלוף: הישיבה נעולה.